02017R1151 — EL — 01.01.2019 — 002.006

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΚΑΝΟΝΙΣΜΟΣ (ΕΕ) 2017/1151 ΤΗΣ ΕΠΙΤΡΟΠΗΣ της 1ης Ιουνίου 2017 για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και για την κατάργηση του κανονισμού (ΕΚ) αριθ. 692/2008 της Επιτροπής (Κείμενο που παρουσιάζει ενδιαφέρον για τον ΕΟΧ) (ΕΕ L 175 της 7.7.2017, σ. 1)

Τροποποιείται από:





Διορθώνεται από:









▼B

ΚΑΝΟΝΙΣΜΟΣ (ΕΕ) 2017/1151 ΤΗΣ ΕΠΙΤΡΟΠΗΣ

της 1ης Ιουνίου 2017

για τη συμπλήρωση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων, για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, του κανονισμού (ΕΚ) αριθ. 692/2008 της Επιτροπής και του κανονισμού (ΕΕ) αριθ. 1230/2012 της Επιτροπής και για την κατάργηση του κανονισμού (ΕΚ) αριθ. 692/2008 της Επιτροπής

(Κείμενο που παρουσιάζει ενδιαφέρον για τον ΕΟΧ)







Άρθρο 1

Αντικείμενο

Ο παρών κανονισμός ορίζει μέτρα εφαρμογής του κανονισμού (ΕΚ) αριθ. 715/2007.

Άρθρο 2

Ορισμοί

Για τους σκοπούς του παρόντος κανονισμού, ισχύουν οι ακόλουθοι ορισμοί:

1. «τύπος οχήματος όσον αφορά τις εκπομπές και τις πληροφορίες επισκευής και συντήρησης» : ομάδα οχημάτων τα οποία: α) δεν διαφέρουν ως προς τα κριτήρια που αποτελούν μια «οικογένεια παρεμβολών», όπως ορίζεται στο σημείο 5.6 του παραρτήματος ΧΧΙ· ▼M3 β) εμπίπτουν σε μια ενιαία «κλίμακα παρεμβολών CO2» κατά την έννοια του σημείου 2.3.2 του υποπαραρτήματος 6 του παραρτήματος XXI· ▼B γ) δεν διαφέρουν ως προς οποιαδήποτε χαρακτηριστικά τα οποία έχουν μη αμελητέα επίδραση στις εκπομπές στην έξοδο της εξάτμισης, όπως, μεταξύ άλλων, τα ακόλουθα: — τύποι και αλληλουχία διατάξεων ελέγχου της ρύπανσης [π.χ. τριοδικός καταλύτης, οξειδωτικός καταλύτης, παγίδα NOx φτωχού μείγματος, σύστημα επιλεκτικής καταλυτικής αναγωγής (SCR), καταλύτης NOx φτωχού μείγματος, παγίδα σωματιδίων ή συνδυασμοί τους σε μία ενιαία μονάδα]· — ανακυκλοφορία καυσαερίων (με ή χωρίς, εσωτερική/εξωτερική, ψυχόμενη/μη ψυχόμενη, χαμηλής/υψηλής πίεσης).

2. «έγκριση τύπου ΕΕ οχήματος όσον αφορά τις εκπομπές και τις πληροφορίες επισκευής και συντήρησης» : έγκριση τύπου ΕΕ οχημάτων που περιλαμβάνονται σε «τύπο οχημάτων σε σχέση με τις εκπομπές και τις πληροφορίες επισκευών και συντήρησης του οχήματος» σε σχέση με τις εκπομπές στην έξοδο της εξάτμισης, τις εκπομπές στροφαλοθαλάμου, τις εξατμιστικές εκπομπές, την κατανάλωση καυσίμου και την πρόσβαση σε πληροφορίες σχετικά με το ενσωματωμένο σύστημα διάγνωσης (OBD) και την επισκευή και τη συντήρηση του οχήματος·

▼M2

3. «οδομετρητής» : το όργανο που δείχνει στον οδηγό τη συνολική απόσταση που έχει καλύψει το όχημα από την κατασκευή του·

▼B

4. «βοήθεια εκκίνησης» : περιλαμβάνει προθερμαντήρες, τροποποιήσεις του χρόνου έγχυσης και άλλες διατάξεις που βοηθούν στην εκκίνηση του κινητήρα χωρίς εμπλουτισμό του μείγματος αέρα/καυσίμου·

5. «ικανότητα κινητήρα» : α) για τους κινητήρες παλινδρομικού εμβόλου, ο ονομαστικός πληρούμενος όγκος του κινητήρα· β) για τους κινητήρες περιστρεφόμενου εμβόλου, το διπλάσιο του ονομαστικού πληρούμενου όγκου του κινητήρα·

▼M3

6. «σύστημα περιοδικής αναγέννησης» : η διάταξη ελέγχου εκπομπών καυσαερίων (π.χ. καταλυτικός μετατροπέας, παγίδα σωματιδίων) που απαιτεί διαδικασία περιοδικής αναγέννησης·

▼B

7. «αρχική διάταξη αντικατάστασης για έλεγχο της ρύπανσης» : διάταξη ελέγχου της ρύπανσης ή συνδυασμός διατάξεων ελέγχου της ρύπανσης, οι τύποι των οποίων παρατίθενται στο προσάρτημα 4 του παραρτήματος I του παρόντος κανονισμού αλλά διατίθενται στην αγορά ως χωριστές τεχνικές μονάδες από τον κάτοχο της έγκρισης τύπου του οχήματος·

8. «τύπος διάταξης ελέγχου της ρύπανσης» : καταλυτικοί μετατροπείς και φίλτρα σωματιδίων, τα οποία δεν διαφέρουν ως προς τα ακόλουθα ουσιώδη στοιχεία: α) αριθμός υποστρωμάτων, δομή και υλικό· β) τύπος δραστηριότητας κάθε υποστρώματος· γ) όγκος, αναλογία πρόσθιου μέρους και μήκους του υποστρώματος· δ) περιεχόμενο του υλικού του καταλύτη· ε) αναλογία υλικού του καταλύτη· στ) πυκνότητα κυψελών· ζ) διαστάσεις και σχήμα· η) θερμική προστασία·

9. «όχημα ενός καυσίμου» : όχημα που έχει σχεδιαστεί για να κινείται κυρίως με έναν τύπο καυσίμου·

10. «όχημα αερίου ενός καυσίμου» : όχημα ενός καυσίμου το οποίο κινείται κυρίως με υγραέριο, φυσικό αέριο/βιομεθάνιο ή υδρογόνο, αλλά μπορεί επίσης να διαθέτει σύστημα βενζίνης που χρησιμοποιείται μόνο για περιπτώσεις ανάγκης ή μόνο για την εκκίνηση και όπου η δεξαμενή βενζίνης δεν περιέχει περισσότερα από 15 λίτρα βενζίνης·

▼M3

11. «όχημα δύο καυσίμων» : όχημα με δύο ξεχωριστά συστήματα αποθήκευσης καυσίμου που έχει σχεδιαστεί για να κινείται με ένα μόνο καύσιμο κάθε φορά·

12. «όχημα αερίου δύο καυσίμων» : όχημα δύο καυσίμων, στο οποίο τα δύο καύσιμα είναι βενζίνη (βενζινοκίνηση) και είτε υγραέριο, είτε φυσικό αέριο/βιομεθάνιο ή υδρογόνο·

▼B

13. «όχημα ευέλικτου καυσίμου» : όχημα με ένα μόνο σύστημα αποθήκευσης καυσίμου το οποίο μπορεί να κινείται με διαφορετικά μείγματα δύο ή περισσότερων καυσίμων·

14. «όχημα ευέλικτου καυσίμου αιθανόλης» : όχημα ευέλικτου καυσίμου το οποίο μπορεί να κινείται με βενζίνη ή μείγμα βενζίνης και αιθανόλης, η περιεκτικότητα της οποίας μπορεί να φτάνει το 85 % (E85)·

15. «όχημα ευέλικτου καυσίμου βιοντίζελ» : όχημα ευέλικτου καυσίμου το οποίο μπορεί να κινείται με ορυκτό ντίζελ ή μείγμα ορυκτού ντίζελ και βιοντίζελ·

16. «υβριδικό ηλεκτρικό όχημα» : υβριδικό όχημα στο οποίο ένας από τους μετατροπείς ενέργειας προώθησης είναι ηλεκτροκινητήρας·

17. «όχημα που συντηρείται και χρησιμοποιείται σωστά» : προκειμένου για όχημα δοκιμών, όχημα που πληροί τα κριτήρια για την έγκριση επιλεγμένου οχήματος, όπως ορίζονται στην παράγραφο 2 του προσαρτήματος 3 του κανονισμού ΟΕΕ/ΗΕ αριθ. 83 ( 1 )·

18. «σύστημα ελέγχου εκπομπών» : στο πλαίσιο του OBD, ο ηλεκτρονικός ελεγκτής ρύθμισης του κινητήρα και οποιοδήποτε κατασκευαστικό στοιχείο που σχετίζεται με τις εκπομπές στο σύστημα εξαγωγής ή εξάτμισης, το οποίο τροφοδοτεί με δεδομένα ή λαμβάνει δεδομένα από τον συγκεκριμένο ελεγκτή·

19. «ενδείκτης δυσλειτουργίας (ΕΔ)» : οπτική ή ηχητική ένδειξη η οποία ειδοποιεί τον οδηγό του οχήματος σε περίπτωση δυσλειτουργίας οποιουδήποτε κατασκευαστικού στοιχείου που σχετίζεται με τις εκπομπές και είναι συνδεδεμένο με το OBD, ή του ίδιου του OBD·

20. «δυσλειτουργία» : αστοχία κατασκευαστικού στοιχείου ή συστήματος που σχετίζεται με τις εκπομπές, η οποία θα οδηγούσε σε εκπομπές που θα υπερέβαιναν τα όρια της παραγράφου 2.3 του παραρτήματος ΧΙ ή η περίπτωση κατά την οποία το OBD δεν είναι σε θέση να εκπληρώσει τις βασικές απαιτήσεις παρακολούθησης που καθορίζονται στο παράρτημα ΧΙ·

21. «δευτερεύων αέρας» : ο αέρας που εισάγεται στο σύστημα εξαγωγής μέσω αντλίας ή βαλβίδας αναρρόφησης ή άλλου μέσου που βοηθά στην οξείδωση των υδρογονανθράκων και των οξειδίων του άνθρακα που περιέχονται στο ρεύμα καυσαερίων·

22. «κύκλος οδήγησης» : σε ό,τι αφορά τα OBD, περιλαμβάνει την εκκίνηση του κινητήρα, τη λειτουργία της οδήγησης κατά την οποία ανιχνεύεται τυχόν δυσλειτουργία και το σβήσιμο του κινητήρα·

23. «πρόσβαση στις πληροφορίες» : η διαθεσιμότητα όλων των πληροφοριών για το OBD, την επισκευή και τη συντήρηση, που απαιτούνται για τον έλεγχο, τη διάγνωση, τη συντήρηση ή την επισκευή του οχήματος·

24. «ανεπάρκεια» : σε ό,τι αφορά το OBD, η περίπτωση κατά την οποία έως δύο χωριστά παρακολουθούμενα κατασκευαστικά στοιχεία ή συστήματα περιλαμβάνουν προσωρινά ή μόνιμα χαρακτηριστικά λειτουργίας που δυσχεραίνουν την κατά τα λοιπά αποτελεσματική παρακολούθηση μέσω OBD των εν λόγω κατασκευαστικών στοιχείων ή συστημάτων ή που δεν πληρούν όλες τις υπόλοιπες λεπτομερείς απαιτήσεις για το OBD·

25. «φθαρμένη διάταξη αντικατάστασης για έλεγχο της ρύπανσης» : διάταξη ελέγχου της ρύπανσης, όπως ορίζεται στο άρθρο 3 παράγραφος 11 του κανονισμού (ΕΚ) αριθ. 715/2007, η οποία έχει φθαρεί λόγω παλαιότητας ή ζημίας σε βαθμό ώστε να πληροί τις απαιτήσεις που ορίζονται στο τμήμα 1 του προσαρτήματος 1 του παραρτήματος ΧΙ του κανονισμού ΟΕΕ/ΗΕ αριθ. 83·

26. «πληροφορίες για το OBD του οχήματος» : πληροφορίες σχετικά με το ενσωματωμένο σύστημα διάγνωσης για οποιοδήποτε ηλεκτρονικό σύστημα επί του οχήματος·

27. «αντιδραστήριο» : οποιοδήποτε προϊόν εκτός καυσίμου, το οποίο αποθηκεύεται επί του οχήματος και παρέχεται στο σύστημα μετεπεξεργασίας καυσαερίων με εντολή από το σύστημα ελέγχου εκπομπών·

28. «μάζα σε τάξη πορείας» : η μάζα του οχήματος, με τη/τις δεξαμενή/-ές πλήρη/-εις τουλάχιστον κατά το 90 % της χωρητικότητάς της/τους, συμπεριλαμβανομένης της μάζας του οδηγού, του καυσίμου και των υγρών, στο οποίο έχει τοποθετηθεί ο βασικός εξοπλισμός σύμφωνα με τις προδιαγραφές του κατασκευαστή και, εφόσον έχουν τοποθετηθεί, η μάζα του αμαξώματος, του θαλάμου επιβατών, της ζεύξης και του/των εφεδρικού/-ών τροχού/-ών, καθώς και των εργαλείων·

29. «διάλειψη κινητήρα» : η έλλειψη ανάφλεξης στον κύλινδρο κινητήρα επιβαλλόμενης ανάφλεξης λόγω απουσίας σπινθήρα, ανεπαρκούς τροφοδοσίας καυσίμου, ανεπαρκούς συμπίεσης ή οποιασδήποτε άλλης αιτίας·

30. «σύστημα ή διάταξη εκκίνησης ψυχρού κινητήρα» : σύστημα το οποίο εμπλουτίζει προσωρινά το μείγμα αέρος/καυσίμου του κινητήρα υποβοηθώντας την εκκίνηση του κινητήρα·

31. «λειτουργία ή μονάδα απόληψης ισχύος» : διάταξη που παίρνει κίνηση από τον κινητήρα για την τροφοδότηση με ενέργεια βοηθητικού, ενσωματωμένου στο όχημα, εξοπλισμού·

▼M1

32. «κατασκευαστής με μικρή παραγωγή» : κατασκευαστής του οποίου η παγκόσμια ετήσια παραγωγή είναι μικρότερη από 10 000 μονάδες κατά το έτος που προηγείται του έτους χορήγησης της έγκρισης τύπου και: α) δεν αποτελεί μέρος ομίλου συνδεδεμένων κατασκευαστών· ή β) αποτελεί μέρος ομίλου συνδεδεμένων κατασκευαστών των οποίων η παγκόσμια ετήσια παραγωγή είναι μικρότερη από 10 000 μονάδες κατά το έτος που προηγείται του έτους χορήγησης της έγκρισης τύπου· ή γ) αποτελεί μέρος ομίλου συνδεδεμένων κατασκευαστών, αλλά διαχειρίζεται εγκαταστάσεις παραγωγής ιδίας χρήσης και κέντρο σχεδιασμού ιδίας χρήσης·

▼M1

32α. «εγκατάσταση παραγωγής ιδίας χρήσης» : βιομηχανική μονάδα κατασκευής ή συναρμολόγησης η οποία χρησιμοποιείται από τον κατασκευαστή για την κατασκευή ή συναρμολόγηση νέων οχημάτων για τον εν λόγω κατασκευαστή, συμπεριλαμβανομένων, όπου ισχύει, οχημάτων που προορίζονται για εξαγωγή·

32β. «κέντρο σχεδιασμού ιδίας χρήσης» : εγκατάσταση στην οποία σχεδιάζεται και αναπτύσσεται το σύνολο του οχήματος και την οποία ελέγχει και χρησιμοποιεί αποκλειστικά ο κατασκευαστής·

32γ. «κατασκευαστές με πολύ μικρή παραγωγή» : κατασκευαστής με μικρή παραγωγή, όπως ορίζεται στο σημείο 32), ο οποίος εμφανίζει λιγότερες από 1 000 ταξινομήσεις στην Κοινότητα κατά το έτος που προηγείται του έτους χορήγησης της έγκρισης τύπου·

▼M2 —————

▼M3

33. «αμιγώς εσωτερικής καύσης όχημα» : όχημα στο οποίο όλοι οι μετατροπείς ενέργειας προώθησης είναι κινητήρες εσωτερικής καύσης·

▼B

34. «Αμιγώς ηλεκτρικό όχημα (PEV)» : όχημα εξοπλισμένο με σύστημα κίνησης το οποίο περιλαμβάνει αποκλειστικά ηλεκτροκινητήρες ως μετατροπείς ενέργειας προώθησης και αποκλειστικά επαναφορτιζόμενα συστήματα αποθήκευσης ηλεκτρικής ενέργειας ως συστήματα αποθήκευσης ενέργειας προώθησης·

35. «κυψέλη καυσίμου» : μετατροπέας ενέργειας ο οποίος μετασχηματίζει τη χημική ενέργεια (είσοδο) σε ηλεκτρική ενέργεια (έξοδο) ή το αντίστροφο·

36. «όχημα κυψέλης καυσίμου (FCV)» : όχημα εξοπλισμένο με σύστημα κίνησης το οποίο περιλαμβάνει αποκλειστικά κυψέλη/-ες καυσίμου και ηλεκτροκινητήρα/-ες ως μετατροπέα/-είς ενέργειας προώθησης·

37. «καθαρή ισχύς» : η ισχύς που λαμβάνεται σε τράπεζα δοκιμών στην απόληξη του στροφαλοφόρου άξονα ή η ισοδύναμη ισχύς στην αντίστοιχη ταχύτητα περιστροφής του κινητήρα με τον βοηθητικό εξοπλισμό, που έχει υποβληθεί σε δοκιμή σύμφωνα με το παράρτημα ΧΧ (Μετρήσεις της καθαρής ισχύος και της μέγιστης ισχύος στα 30 λεπτά των ηλεκτρικών συστημάτων κίνησης), προσδιοριζόμενη υπό ατμοσφαιρικές συνθήκες αναφοράς·

▼M3

38. «ονομαστική ισχύς κινητήρα» (Prated) : η μέγιστη καθαρή ισχύς του κινητήρα σε kW σύμφωνα με τις απαιτήσεις του παραρτήματος XX·

▼B

39. «μέγιστη ισχύς στα 30 λεπτά» : η μέγιστη καθαρή ισχύς ενός ηλεκτρικού συστήματος κίνησης με τάση συνεχούς ρεύματος (DC), όπως ορίζεται στην παράγραφο 5.3.2 του κανονισμού ΟΕΕ/ΗΕ αριθ. 85 ( 2 )·

40. «εκκίνηση ψυχρού κινητήρα» : στο πλαίσιο της παρακολούθησης του λόγου της απόδοσης κατά τη χρήση των OBD, η θερμοκρασία του ψυκτικού του κινητήρα ή ισοδύναμη θερμοκρασία κατά την εκκίνηση του κινητήρα η οποία είναι μικρότερη ή ίση με 35 °C και κατά 7 °C ή λιγότερο υψηλότερη από τη θερμοκρασία περιβάλλοντος, αν είναι διαθέσιμη·

41. «εκπομπές σε πραγματικές συνθήκες οδήγησης (RDE)» : εκπομπές ενός οχήματος σε συνήθεις συνθήκες χρήσης·

42. «φορητό σύστημα μέτρησης εκπομπών (PEMS)» : φορητό σύστημα μέτρησης εκπομπών που ικανοποιεί τις απαιτήσεις οι οποίες ορίζονται στο προσάρτημα 1 του παραρτήματος ΙΙΙΑ·

43. «βασική στρατηγική ελέγχου εκπομπών (BES)» : στρατηγική ελέγχου των εκπομπών που είναι ενεργή σε όλο το εύρος λειτουργίας στροφών και φορτίου του κινητήρα, εκτός αν έχει ενεργοποιηθεί η βοηθητική στρατηγική ελέγχου εκπομπών (AES)·

44. «βοηθητική στρατηγική ελέγχου εκπομπών (AES)» : στρατηγική ελέγχου των εκπομπών που ενεργοποιείται και αντικαθιστά ή τροποποιεί μια BES για συγκεκριμένο σκοπό και ως απόκριση σε συγκεκριμένο σύνολο συνθηκών περιβάλλοντος ή λειτουργίας και η οποία παραμένει σε λειτουργία μόνο για όσο διάστημα υφίστανται αυτές οι συνθήκες·

▼M3

45. «σύστημα δεξαμενής καυσίμων» : οι διατάξεις που επιτρέπουν την αποθήκευση του καυσίμου, που περιλαμβάνουν τη δεξαμενή καυσίμου, τον σωλήνα πλήρωσης καυσίμου, το πώμα πλήρωσης και την αντλία καυσίμου, όταν είναι τοποθετημένη μέσα ή πάνω στη δεξαμενή καυσίμου·

46. «συντελεστής διαπερατότητας» (PF) : ο συντελεστής που καθορίζεται με βάση τις απώλειες υδρογονανθράκων κατά τη διάρκεια μιας χρονικής περιόδου και χρησιμοποιείται για να καθοριστούν οι τελικές εξατμιστικές εκπομπές·

47. «μονοστρωματική μη μεταλλική δεξαμενή» : μια δεξαμενή καυσίμου που είναι κατασκευασμένη με ένα μόνο στρώμα από μη μεταλλικά υλικά, συμπεριλαμβανομένων των φθοριωμένων/σουλφονωμένων υλικών·

48. «πολυστρωματική δεξαμενή» : δεξαμενή καυσίμου κατασκευασμένη με τουλάχιστον δύο διαφορετικά στρώματα υλικών, ένα από τα οποία είναι υλικό φραγμού από υδρογονάνθρακα·

▼M2

49. «κατηγορία αδράνειας» : η κατηγορία μαζών δοκιμής του οχήματος που αντιστοιχεί σε ισοδύναμη αδράνεια του πίνακα A4α/3 του παραρτήματος 4α του κανονισμού ΟΕΕ/ΗΕ αριθ. 83 όταν η μάζα δοκιμής ισούται με τη μάζα αναφοράς.

▼B

Άρθρο 3

Απαιτήσεις για την έγκριση τύπου

▼M3

1. Προκειμένου να λάβει έγκριση τύπου ΕΚ όσον αφορά τις εκπομπές και τις πληροφορίες επισκευής και συντήρησης του οχήματος, ο κατασκευαστής αποδεικνύει ότι τα οχήματα συμμορφώνονται με τις απαιτήσεις του παρόντος κανονισμού όταν υποβάλλονται σε δοκιμές σύμφωνα με τις προδιαγραφές δοκιμών που ορίζονται στα παραρτήματα ΙΙΙΑ έως VIII, ΧΙ, ΧΙV, ΧVI, ΧΧ, ΧΧΙ και XXII. Ο κατασκευαστής διασφαλίζει επίσης ότι τα καύσιμα αναφοράς συμμορφώνονται με τις προδιαγραφές που ορίζονται στο παράρτημα IX.

▼B

2. Τα οχήματα υποβάλλονται στις δοκιμές που ορίζονται στο σχήμα I.2.4 του παραρτήματος Ι.

3. Εναλλακτικά προς τις απαιτήσεις που περιλαμβάνονται στα παραρτήματα II, V έως VIII, XI, XVI και XXI, οι κατασκευαστές με μικρή παραγωγή μπορούν να ζητήσουν τη χορήγηση έγκρισης τύπου ΕΚ για τύπο οχήματος ο οποίος έχει εγκριθεί από αρχή τρίτης χώρας βάσει των νομοθετικών πράξεων που απαριθμούνται στην παράγραφο 2.1 του παραρτήματος Ι.

Οι δοκιμές εκπομπών για σκοπούς τεχνικού ελέγχου, που ορίζονται στο παράρτημα IV, οι δοκιμές για την κατανάλωση καυσίμου και τις εκπομπές CO2, που ορίζονται στο παράρτημα XXI, καθώς και οι απαιτήσεις για πρόσβαση στις πληροφορίες για το OBD και την επισκευή και τη συντήρηση του οχήματος, που ορίζονται στο παράρτημα XIV, απαιτούνται για την απόκτηση έγκρισης τύπου ΕΚ όσον αφορά τις εκπομπές και τις πληροφορίες επισκευής και συντήρησης σύμφωνα με την παρούσα παράγραφο.

Η αρχή έγκρισης ενημερώνει την Επιτροπή σχετικά με τις περιστάσεις κάθε έγκρισης τύπου που χορηγείται σύμφωνα με την παρούσα παράγραφο.

4. Ειδικές απαιτήσεις για τα στόμια εισόδου δεξαμενών καυσίμου και την ασφάλεια των ηλεκτρονικών συστημάτων ορίζονται στις παραγράφους 2.2 και 2.3 του παραρτήματος I.

5. Ο κατασκευαστής λαμβάνει τεχνικά μέτρα, ώστε να διασφαλίζει τον αποτελεσματικό περιορισμό των εκπομπών στην έξοδο της εξάτμισης και των εξατμιστικών εκπομπών σύμφωνα με τον παρόντα κανονισμό, καθ’ όλη την κανονική διάρκεια ζωής του οχήματος και υπό κανονικές συνθήκες χρήσης.

Με τα μέτρα αυτά πρέπει να διασφαλίζεται ότι, για την ασφάλεια των εύκαμπτων σωλήνων, των συναρμογών και των συνδέσεων που χρησιμοποιούνται στα συστήματα ελέγχου εκπομπών, αυτά πρέπει να συναρμολογούνται με τρόπο ώστε να συμμορφώνονται με τον σκοπό του αρχικού σχεδιασμού.

6. Ο κατασκευαστής διασφαλίζει ότι τα αποτελέσματα των δοκιμών εκπομπών συμμορφώνονται με τις ισχύουσες οριακές τιμές βάσει των καθορισμένων συνθηκών δοκιμής του παρόντος κανονισμού.

▼M3

7. Για τη δοκιμή τύπου 1 που ορίζεται στο παράρτημα XXI, τα οχήματα που κινούνται με υγραέριο ή φυσικό αέριο/βιομεθάνιο ελέγχονται στη δοκιμή τύπου 1 για διακυμάνσεις στη σύνθεση του υγραερίου ή του φυσικού αερίου/βιομεθανίου, όπως ορίζεται στο παράρτημα 12 του κανονισμού ΟΕΕ/ΗΕ αριθ. 83 για τις εκπομπές ρύπων, με το καύσιμο που χρησιμοποιείται για τη μέτρηση της καθαρής ισχύος σύμφωνα με το παράρτημα XX του παρόντος κανονισμού.

Τα οχήματα που μπορούν να κινούνται τόσο με βενζίνη όσο και με υγραέριο ή φυσικό αέριο/βιομεθάνιο ελέγχονται και για τα δύο καύσιμα, με τις δοκιμές για υγραέριο ή φυσικό αέριο/βιομεθάνιο να εκτελούνται για διακυμάνσεις στη σύνθεση του υγραερίου ή του φυσικού αερίου/βιομεθανίου, όπως ορίζεται στο παράρτημα 12 του κανονισμού ΟΕΕ/ΗΕ αριθ. 83, και με το καύσιμο που χρησιμοποιείται για τη μέτρηση της καθαρής ισχύος σύμφωνα με το παράρτημα XX του παρόντος κανονισμού.

▼B

8. Για τη δοκιμή τύπου 2 που ορίζεται στο προσάρτημα 1 του παραρτήματος IV, σε κανονικές στροφές κινητήρα σε βραδυπορία, η μέγιστη επιτρεπόμενη περιεκτικότητα των καυσαερίων σε μονοξείδιο του άνθρακα είναι εκείνη που δηλώνεται από τον κατασκευαστή του οχήματος. Ωστόσο, η μέγιστη περιεκτικότητα σε μονοξείδιο του άνθρακα δεν πρέπει να υπερβαίνει το 0,3 % κ.ό.

Στις υψηλές στροφές κινητήρα σε βραδυπορία, η κατ’ όγκο περιεκτικότητα των καυσαερίων σε μονοξείδιο του άνθρακα δεν πρέπει να υπερβαίνει το 0,2 %, με την ταχύτητα του κινητήρα τουλάχιστον στις 2 000 στροφές min–1 και την τιμή λάμδα στα 1 ± 0,03 ή σύμφωνα με τις προδιαγραφές του κατασκευαστή.

9. Ο κατασκευαστής διασφαλίζει ότι για τη δοκιμή τύπου 3 που ορίζεται στο παράρτημα V, το σύστημα αερισμού του κινητήρα δεν επιτρέπει την εκπομπή τυχόν αερίων από τον στροφαλοθάλαμο στην ατμόσφαιρα.

10. Η δοκιμή τύπου 6 για τη μέτρηση των εκπομπών σε χαμηλές θερμοκρασίες, όπως ορίζεται στο παράρτημα VIII, δεν εφαρμόζεται στα ντιζελοκίνητα οχήματα.

Ωστόσο, όταν υποβάλλουν αίτηση για έγκριση τύπου, οι κατασκευαστές προσκομίζουν στην αρχή έγκρισης πληροφορίες που καταδεικνύουν ότι η διάταξη μετεπεξεργασίας NOx φτάνει σε επαρκώς υψηλή θερμοκρασία ώστε να λειτουργεί αποτελεσματικά εντός 400 δευτερολέπτων μετά από εκκίνηση ψυχρού κινητήρα στους -7 °C, όπως περιγράφεται στη δοκιμή τύπου 6.

Επιπλέον, ο κατασκευαστής υποβάλλει στην αρχή έγκρισης πληροφορίες σχετικά με τη στρατηγική λειτουργίας του συστήματος ανακυκλοφορίας των καυσαερίων (EGR), συμπεριλαμβανομένης της λειτουργίας του σε χαμηλές θερμοκρασίες.

Οι πληροφορίες αυτές περιλαμβάνουν επίσης περιγραφή των ενδεχόμενων επιπτώσεων στις εκπομπές.

Η αρχή έγκρισης δεν χορηγεί έγκριση τύπου εάν οι υποβληθείσες πληροφορίες δεν επαρκούν προκειμένου να καταδείξουν ότι η διάταξη μετεπεξεργασίας φτάνει πράγματι σε επαρκώς υψηλή θερμοκρασία ώστε να λειτουργεί αποτελεσματικά εντός του καθορισμένου χρονικού διαστήματος.

Κατόπιν αιτήματος της Επιτροπής, η αρχή έγκρισης παρέχει πληροφορίες σχετικά με την απόδοση των διατάξεων μετεπεξεργασίας NOx και του συστήματος ανακυκλοφορίας των καυσαερίων σε χαμηλές θερμοκρασίες.

11. Ο κατασκευαστής εξασφαλίζει ότι, καθ’ όλη τη διάρκεια της κανονικής ζωής ενός οχήματος εγκεκριμένου σύμφωνα με τον κανονισμό (ΕΚ) αριθ. 715/2007, οι εκπομπές όπως προσδιορίζονται σύμφωνα με τις απαιτήσεις που ορίζονται στο παράρτημα ΙΙΙΑ και εκπέμπονται σε δοκιμή RDE η οποία εκτελείται σύμφωνα με το εν λόγω παράρτημα, δεν θα υπερβαίνουν τις εκεί οριζόμενες τιμές.

Η έγκριση τύπου σύμφωνα με τον κανονισμό (ΕΚ) αριθ. 715/2007 μπορεί να εκδοθεί μόνο εάν το όχημα αποτελεί μέρος επικυρωμένης οικογένειας δοκιμών του φορητού συστήματος μέτρησης εκπομπών, σύμφωνα με το προσάρτημα 7 του παραρτήματος ΙΙΙΑ.

▼M1

Οι απαιτήσεις του παραρτήματος IIIA δεν ισχύουν για εγκρίσεις τύπου εκπομπών σύμφωνα με τον κανονισμό (ΕΚ) αριθ. 715/2007 που χορηγούνται σε κατασκευαστές με πολύ μικρή παραγωγή.

▼B

Άρθρο 4

Απαιτήσεις για την έγκριση τύπου σχετικά με το OBD

1. Ο κατασκευαστής εξασφαλίζει ότι όλα τα οχήματα είναι εξοπλισμένα με OBD.

2. Το OBD σχεδιάζεται, κατασκευάζεται και τοποθετείται στο όχημα, ώστε να το καθιστά ικανό να εντοπίζει διάφορους τύπους φθοράς ή δυσλειτουργίας καθ’ όλη τη διάρκεια ζωής του οχήματος.

3. Το OBD συμμορφώνεται με τις απαιτήσεις του παρόντος κανονισμού υπό κανονικές συνθήκες χρήσης.

4. Όταν δοκιμάζεται με ελαττωματικό κατασκευαστικό στοιχείο σύμφωνα με το προσάρτημα 1 του παραρτήματος XI, πρέπει να ενεργοποιείται ο ενδείκτης δυσλειτουργίας του OBD.

Ο ενδείκτης δυσλειτουργίας του OBD μπορεί επίσης να ενεργοποιείται κατά τη διάρκεια της συγκεκριμένης δοκιμής σε επίπεδα εκπομπών κάτω από τις οριακές τιμές του OBD που ορίζονται στην παράγραφο 2.3 του παραρτήματος XI.

5. Ο κατασκευαστής διασφαλίζει ότι το ενσωματωμένο σύστημα διάγνωσης συμμορφώνεται με τις απαιτήσεις απόδοσης κατά τη χρήση, όπως ορίζονται στο τμήμα 3 του προσαρτήματος 1 του παραρτήματος XI του παρόντος κανονισμού σε όλες τις ευλόγως προβλέψιμες συνθήκες οδήγησης.

6. Τα δεδομένα που αφορούν την απόδοση κατά τη χρήση, που προβλέπεται να αποθηκεύονται και να υποβάλλονται από το OBD ενός οχήματος σύμφωνα με τις διατάξεις της παραγράφου 7.6 του προσαρτήματος 1 του παραρτήματος ΧΙ του κανονισμού ΟΕΕ/ΗΕ αριθ. 83, πρέπει να καθίστανται αμέσως διαθέσιμα εκ μέρους του κατασκευαστή στις εθνικές αρχές και στους ανεξάρτητους φορείς χωρίς καμία κρυπτογράφηση.

▼M3

Άρθρο 4α

Απαιτήσεις για την έγκριση τύπου σχετικά με διατάξεις για την παρακολούθηση της κατανάλωσης καυσίμου και/ή ηλεκτρικής ενέργειας

Ο κατασκευαστής μεριμνά ώστε τα ακόλουθα οχήματα των κατηγοριών M1 και N1 να είναι εξοπλισμένα με διάταξη για τον καθορισμό, την αποθήκευση και τη διάθεση δεδομένων σχετικά με την ποσότητα του καυσίμου και/ή της ηλεκτρικής ενέργειας που χρησιμοποιείται για τη λειτουργία του οχήματος:

1) οχήματα καθαρού ICE και μη εξωτερικής φόρτισης ηλεκτρικά και υβριδικά οχήματα (NOVC-HEV) που κινούνται αποκλειστικά με πετρελαϊκό ντίζελ, βιοντίζελ, βενζίνη, αιθανόλη ή οποιονδήποτε συνδυασμό αυτών των καυσίμων·

2) εξωτερικής φόρτισης υβριδικά ηλεκτρικά οχήματα (OVC-HEV) που κινούνται με ηλεκτρική ενέργεια και τα καύσιμα που αναφέρονται στο σημείο 1.

Η διάταξη για την παρακολούθηση της κατανάλωσης καυσίμου και/ή ηλεκτρικής ενέργειας συμμορφώνεται με τις απαιτήσεις που ορίζονται στο παράρτημα XXII.

▼B

Άρθρο 5

Αίτηση για έγκριση τύπου ΕΚ οχήματος όσον αφορά τις εκπομπές και την πρόσβαση στις πληροφορίες επισκευής και συντήρησης του οχήματος

1. Ο κατασκευαστής υποβάλλει στην αρχή έγκρισης αίτηση για έγκριση τύπου ΕΚ όσον αφορά τις εκπομπές και την πρόσβαση σε πληροφορίες επισκευής και συντήρησης.

2. Η αίτηση που αναφέρεται στην παράγραφο 1 συντάσσεται σύμφωνα με το υπόδειγμα του εγγράφου πληροφοριών, όπως ορίζεται στο προσάρτημα 3 του παραρτήματος I.

3. Επίσης, ο κατασκευαστής υποβάλλει τα ακόλουθα στοιχεία: α) όταν πρόκειται για οχήματα με κινητήρες επιβαλλόμενης ανάφλεξης, δήλωση του κατασκευαστή σχετικά με το ελάχιστο ποσοστό διαλείψεων επί συνολικού αριθμού αναφλέξεων, οι οποίες οδηγούν σε εκπομπές που είτε υπερβαίνουν τα όρια που καθορίζονται στην παράγραφο 2.3 του παραρτήματος XI, εφόσον το συγκεκριμένο ποσοστό διαλείψεων εκδηλώνεται από την αρχή μιας δοκιμής τύπου 1 όπως έχει επιλεγεί για την επίδειξη σύμφωνα με το παράρτημα ΧΙ του παρόντος κανονισμού, είτε θα μπορούσαν να οδηγήσουν σε υπερθέρμανση του καταλύτη ή των καταλυτών καυσαερίων πριν από την πρόκληση μη αναστρέψιμης βλάβης· β) λεπτομερείς γραπτές πληροφορίες που περιγράφουν πλήρως τα χαρακτηριστικά λειτουργίας του OBD, συμπεριλαμβανομένης της απαρίθμησης όλων των σχετικών μερών του συστήματος ελέγχου εκπομπών του οχήματος που παρακολουθούνται από το OBD· γ) περιγραφή του ενδείκτη δυσλειτουργίας που χρησιμοποιείται από το OBD για την ενημέρωση του οδηγού του οχήματος σχετικά με την ύπαρξη σφάλματος· δ) δήλωση του κατασκευαστή ότι το OBD συμμορφώνεται με τις διατάξεις του τμήματος 3 του προσαρτήματος 1 του παραρτήματος XI σχετικά με την απόδοση κατά τη χρήση σε όλες τις ευλόγως προβλέψιμες συνθήκες οδήγησης· ε) σχέδιο που να περιγράφει λεπτομερώς τα τεχνικά κριτήρια και την αιτιολόγηση για την αύξηση του αριθμητή και του παρονομαστή κάθε οθόνης πολλαπλών ενδείξεων που πρέπει να πληροί τις απαιτήσεις των παραγράφων 7.2 και 7.3 του προσαρτήματος 1 του παραρτήματος ΧΙ του κανονισμού ΟΕΕ/ΗΕ αριθ. 83, καθώς και για την ακύρωση των αριθμητών, των παρονομαστών και του γενικού παρονομαστή υπό τις συνθήκες που περιγράφονται στην παράγραφο 7.7 του προσαρτήματος 1 του παραρτήματος ΧΙ του κανονισμού ΟΕΕ/ΗΕ αριθ. 83· στ) περιγραφή των μέτρων που λαμβάνονται ώστε να αποτρέπονται οι παρεμβάσεις και η τροποποίηση του υπολογιστή για τον έλεγχο των εκπομπών και του οδομετρητή, συμπεριλαμβανομένης της καταγραφής των διανυθέντων χιλιομέτρων για τους σκοπούς των απαιτήσεων των παραρτημάτων ΧΙ και XVI· ζ) κατά περίπτωση, τα στοιχεία της οικογένειας του οχήματος, όπως αναφέρονται στο προσάρτημα 2 του παραρτήματος 11 του κανονισμού ΟΕΕ/ΗΕ αριθ. 83· η) όπου αυτό ενδείκνυται, αντίγραφα άλλων εγκρίσεων τύπου με τα σχετικά δεδομένα, ώστε να καθίσταται εφικτή η επέκταση εγκρίσεων και ο προσδιορισμός των συντελεστών φθοράς.

4. Για τους σκοπούς της παραγράφου 3 στοιχείο δ), ο κατασκευαστής χρησιμοποιεί το υπόδειγμα πιστοποιητικού συμμόρφωσης κατασκευαστή με τις απαιτήσεις απόδοσης του OBD κατά τη χρήση, όπως ορίζονται στο προσάρτημα 7 του παραρτήματος I.

5. Για τους σκοπούς της παραγράφου 3 στοιχείο ε), η αρχή που χορηγεί την έγκριση καθιστά διαθέσιμες τις πληροφορίες που αναφέρονται στο συγκεκριμένο στοιχείο κατόπιν αιτήματος είτε των αρχών έγκρισης είτε της Επιτροπής.

6. Για τους σκοπούς της παραγράφου 3 στοιχεία δ) και ε), οι αρχές έγκρισης δεν χορηγούν έγκριση για όχημα εάν οι πληροφορίες που υποβάλλονται από τον κατασκευαστή δεν είναι κατάλληλες ώστε να πληρούνται οι απαιτήσεις του τμήματος 3 του προσαρτήματος 1 του παραρτήματος XI.

Οι παράγραφοι 7.2, 7.3 και 7.7 του προσαρτήματος 1 του παραρτήματος ΧΙ του κανονισμού ΟΕΕ/ΗΕ αριθ. 83 ισχύουν σε όλες τις ευλόγως προβλέψιμες συνθήκες οδήγησης.

Για την αξιολόγηση της εφαρμογής των απαιτήσεων που ορίζονται στις εν λόγω παραγράφους, οι αρχές έγκρισης λαμβάνουν υπόψη το υφιστάμενο τεχνολογικό πλαίσιο.

7. Για τους σκοπούς της παραγράφου 3 στοιχείο στ), τα μέτρα που λαμβάνονται ώστε να αποτρέπονται οι παρεμβάσεις και η τροποποίηση του υπολογιστή για τον έλεγχο των εκπομπών περιλαμβάνουν τη δυνατότητα επικαιροποίησης με τη χρήση προγράμματος ή βαθμονόμησης που έχει εγκριθεί από τον κατασκευαστή.

8. Για τις δοκιμές που ορίζονται στο σχήμα I.2.4. του παραρτήματος I, ο κατασκευαστής υποβάλλει στην τεχνική υπηρεσία που είναι αρμόδια για τις δοκιμές έγκρισης τύπου όχημα αντιπροσωπευτικό του προς έγκριση τύπου.

9. Η αίτηση έγκρισης τύπου για οχήματα ενός καυσίμου, δύο καυσίμων και ευέλικτου καυσίμου πρέπει να συμμορφώνεται με τις συμπληρωματικές απαιτήσεις που ορίζονται στις παραγράφους 1.1 και 1.2. του παραρτήματος I.

10. Αλλαγές στα κατασκευαστικά χαρακτηριστικά συστήματος, κατασκευαστικού στοιχείου ή χωριστής τεχνικής μονάδας που πραγματοποιούνται μετά από έγκριση τύπου δεν ακυρώνουν αυτομάτως την έγκριση, εκτός εάν τα αρχικά χαρακτηριστικά ή οι τεχνικές παράμετροι αλλάξουν με τέτοιο τρόπο ώστε να επηρεάζεται η λειτουργικότητα του κινητήρα ή του συστήματος ελέγχου της ρύπανσης.

▼M1

11. Για να έχουν οι αρμόδιες για την έγκριση τύπου αρχές τη δυνατότητα να αξιολογούν την ορθή χρήση των βοηθητικών στρατηγικών εκπομπών (AES), λαμβάνοντας υπόψη την απαγόρευση των συστημάτων αναστολής που προβλέπεται στο άρθρο 5 παράγραφος 2 του κανονισμού (ΕΚ) αριθ. 715/2007, ο κατασκευαστής προσκομίζει επίσης διευρυμένο πακέτο τεκμηρίωσης, όπως περιγράφεται στο παράρτημα I προσάρτημα 3α του παρόντος κανονισμού.

▼M3

Το διευρυμένο πακέτο τεκμηρίωσης πρέπει να ταυτοποιείται και να φέρει ημερομηνία από την αρχή έγκρισης και να φυλάσσεται από την αρχή αυτή για τουλάχιστον 10 έτη μετά τη χορήγηση της έγκρισης.

▼M3

Ύστερα από αίτηση του κατασκευαστή, η αρμόδια για την έγκριση αρχή προβαίνει σε προκαταρκτική εκτίμηση του AES για νέους τύπους οχημάτων. Στην περίπτωση αυτή, η σχετική τεκμηρίωση πρέπει να παρέχεται στην αρμόδια για τις εγκρίσεις τύπου αρχή μεταξύ 2 και 12 μηνών πριν από την έναρξη της διαδικασίας έγκρισης τύπου.

Η αρχή έγκρισης προβαίνει σε προκαταρκτική εκτίμηση με βάση το διευρυμένο πακέτο τεκμηρίωσης, όπως περιγράφεται στο στοιχείο β) του προσαρτήματος 3α του παραρτήματος I, που παρέχονται από τον κατασκευαστή. Η αρχή έγκρισης διενεργεί την αξιολόγηση σύμφωνα με τη μεθοδολογία που περιγράφεται στο προσάρτημα 3β του παραρτήματος I. Η αρχή έγκρισης μπορεί να αποκλίνει από τη μεθοδολογία αυτή σε εξαιρετικές και δεόντως αιτιολογημένες περιπτώσεις.

Η προκαταρκτική αξιολόγηση του AES για νέους τύπους οχημάτων εξακολουθεί να ισχύει για τους σκοπούς της έγκρισης τύπου, για περίοδο 18 μηνών. Η προθεσμία αυτή μπορεί να παραταθεί κατά 12 επιπλέον μήνες, εάν ο κατασκευαστής παράσχει στην αρχή έγκρισης αποδεικτικά στοιχεία ότι δεν έχουν πρόσβαση στις νέες τεχνολογίες στην αγορά που θα μπορούσαν να μεταβάλουν την προκαταρκτική αξιολόγηση του AES.

Κατάλογος των AES που κρίθηκαν ως μη αποδεκτά από τις αρχές έγκρισης τύπου καταρτίζεται σε ετήσια βάση από την ομάδα εμπειρογνωμόνων «Αρχές έγκρισης τύπου» (TAAEG) και δημοσιοποιείται από την Επιτροπή.

▼M1 —————

▼M3

12. Ο κατασκευαστής παρέχει επίσης στην αρμόδια για την έγκριση τύπου αρχή που χορήγησε την έγκριση τύπου εκπομπών σύμφωνα με τον παρόντα κανονισμό («εγκριτική αρχή») μια δέσμη μέτρων για τη διαφάνεια δοκιμών, που περιέχει τις αναγκαίες πληροφορίες ώστε να επιτραπεί η διενέργεια δοκιμών σύμφωνα με το σημείο 5.9 του μέρους Β του παραρτήματος II.

▼B

Άρθρο 6

Διοικητικές διατάξεις για έγκριση τύπου ΕΚ οχήματος όσον αφορά τις εκπομπές και την πρόσβαση στις πληροφορίες επισκευής και συντήρησης του οχήματος

1. Εάν πληρούνται όλες οι σχετικές απαιτήσεις, η αρχή έγκρισης χορηγεί έγκριση τύπου ΕΚ και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ.

Με την επιφύλαξη των διατάξεων του παραρτήματος VII της οδηγίας 2007/46/ΕΚ, η ενότητα 3 του αριθμού έγκρισης τύπου διαμορφώνεται σύμφωνα με το προσάρτημα 6 του παραρτήματος I του παρόντος κανονισμού.

Η αρχή έγκρισης δεν μπορεί να χορηγεί τον ίδιο αριθμό σε άλλον τύπο οχήματος.

2. Κατά παρέκκλιση από την παράγραφο 1, και κατόπιν αιτήματος του κατασκευαστή, όχημα με OBD μπορεί να γίνει αποδεκτό για έγκριση τύπου όσον αφορά τις εκπομπές και τις πληροφορίες επισκευής και συντήρησης, παρότι το σύστημα παρουσιάζει μία ή περισσότερες ανεπάρκειες σε βαθμό που να μην πληρούνται απολύτως οι ειδικές απαιτήσεις του παραρτήματος XI, υπό την προϋπόθεση ότι υφίσταται συμμόρφωση με τις ειδικές διοικητικές διατάξεις που ορίζονται στο τμήμα 3 του συγκεκριμένου παραρτήματος.

Η αρχή έγκρισης κοινοποιεί την απόφαση χορήγησης έγκρισης τύπου σε όλες τις αρχές έγκρισης των υπόλοιπων κρατών μελών σύμφωνα με τις απαιτήσεις που ορίζονται στο άρθρο 8 της οδηγίας 2007/46/ΕΚ.

3. Κατά τη χορήγηση έγκρισης τύπου ΕΚ βάσει της παραγράφου 1, η αρχή έγκρισης εκδίδει πιστοποιητικό έγκρισης τύπου ΕΚ χρησιμοποιώντας το υπόδειγμα που ορίζεται στο προσάρτημα 4 του παραρτήματος I.

Άρθρο 7

Τροποποιήσεις των εγκρίσεων τύπου

Τα άρθρα 13, 14 και 16 της οδηγίας 2007/46/ΕΚ ισχύουν για οποιεσδήποτε τροποποιήσεις των εγκρίσεων τύπου οι οποίες χορηγούνται σύμφωνα με τον κανονισμό (ΕΚ) αριθ. 715/2007.

Κατόπιν αιτήματος του κατασκευαστή, οι διατάξεις που ορίζονται στο τμήμα 3 του παραρτήματος I ισχύουν χωρίς να απαιτούνται συμπληρωματικές δοκιμές μόνο για τα οχήματα του ίδιου τύπου.

Άρθρο 8

Συμμόρφωση της παραγωγής

1. Τα μέτρα για τη διασφάλιση της συμμόρφωσης της παραγωγής λαμβάνονται σύμφωνα με τις διατάξεις του άρθρου 12 της οδηγίας 2007/46/ΕΚ.

Επιπλέον, εφαρμόζονται οι διατάξεις οι οποίες ορίζονται στο τμήμα 4 του παραρτήματος I του παρόντος κανονισμού και οι σχετικές στατιστικές μέθοδοι στα προσαρτήματα 1 και 2 του εν λόγω παραρτήματος.

2. Η συμμόρφωση της παραγωγής ελέγχεται με βάση την περιγραφή στο πιστοποιητικό έγκρισης τύπου, όπως ορίζεται στο προσάρτημα 4 του παραρτήματος I του παρόντος κανονισμού.

Άρθρο 9

Συμμόρφωση εν χρήσει

1. Τα μέτρα για τη διασφάλιση της συμμόρφωσης εν χρήσει για οχήματα με έγκριση τύπου βάσει του παρόντος κανονισμού λαμβάνονται σύμφωνα με το παράρτημα Χ της οδηγίας 2007/46/ΕΚ και το παράρτημα ΙΙ του παρόντος κανονισμού.

▼M3

2. Οι έλεγχοι συμμόρφωσης εν χρήσει πρέπει να είναι κατάλληλοι, ώστε να επιβεβαιώνουν ότι οι εκπομπές εξάτμισης και οι εξατμιστικές εκπομπές περιορίζονται αποτελεσματικά κατά την κανονική διάρκεια ζωής των οχημάτων και υπό κανονικές συνθήκες χρήσης.

3. Η συμμόρφωση εν χρήσει ελέγχεται επί οχημάτων που συντηρούνται και χρησιμοποιούνται κατάλληλα, σύμφωνα με το προσάρτημα 1 του παραρτήματος II, μεταξύ 15 000 km ή 6 μηνών, όποιο από τα δύο συμβεί αργότερα και 100 000 km ή 5 ετών, όποιο από τα δύο συμβεί νωρίτερα. Η συμμόρφωση εν χρήσει για εξατμιστικές εκπομπές ελέγχεται επί οχημάτων που συντηρούνται και χρησιμοποιούνται κατάλληλα, σύμφωνα με το προσάρτημα 1 του παραρτήματος II, μεταξύ 30 000 km ή 12 μηνών, όποιο από τα δύο συμβεί αργότερα και 100 000 km ή 5 ετών, όποιο από τα δύο συμβεί νωρίτερα.

Οι απαιτήσεις για ελέγχους συμμόρφωσης εν χρήσει ισχύουν έως και 5 έτη αφότου το τελευταίο πιστοποιητικό συμμόρφωσης ή το πιστοποιητικό επιμέρους έγκρισης εκδόθηκε για τα οχήματα της εν λόγω οικογένειας συμμόρφωσης εν χρήσει.

4. Οι έλεγχοι της συμμόρφωσης εν χρήσει δεν είναι υποχρεωτικοί εάν οι ετήσιες πωλήσεις της οικογένειας συμμόρφωσης εν χρήσει είναι λιγότερες από 5 000 οχήματα στην Ένωση για το προηγούμενο έτος. Για τις εν λόγω οικογένειες, ο κατασκευαστής παρέχει στην αρχή έγκρισης έκθεση εγγύησης που συνδέεται με εκπομπές, σχετικά με τυχόν απαίτηση επισκευής και σχετικά με ενδεχόμενες αστοχίες του συστήματος OBD, όπως ορίζεται στο σημείο 4.1 του παραρτήματος II. Αυτές οι οικογένειες συμμόρφωσης εν χρήσει μπορούν ακόμα να επιλεγούν για να υποβληθούν σε δοκιμή σύμφωνα με το παράρτημα II.

5. Ο κατασκευαστής και η αρχή έγκρισης τύπου διενεργούν ελέγχους της συμμόρφωσης εν χρήσει σύμφωνα με το παράρτημα II.

6. Η αρχή έγκρισης λαμβάνει την απόφαση για το εάν η οικογένεια δεν τήρησε τις διατάξεις της εν χρήσει συμμόρφωσης, ύστερα από αξιολόγηση συμμόρφωσης, και εγκρίνει το σχέδιο διορθωτικών μέτρων που υποβάλλεται από τον κατασκευαστή σύμφωνα με το παράρτημα II.

▼M3

7. Όταν μια αρχή έγκρισης έχει αποφασίσει ότι η οικογένεια συμμόρφωσης εν χρήσει δεν περνάει τον έλεγχο συμμόρφωσης εν χρήσει, ενημερώνει χωρίς καθυστέρηση την αρμόδια για την έγκριση τύπου αρχή, σύμφωνα με το άρθρο 30 παράγραφος 3 της οδηγίας 2007/46/ΕΚ.

Μετά την κοινοποίηση αυτή και με την επιφύλαξη του άρθρου 30 παράγραφος 6 της οδηγίας 2007/46/ΕΚ, η αρχή έγκρισης ενημερώνει τον κατασκευαστή ότι η οικογένεια συμμόρφωσης εν χρήσει κινητήρων αποτυγχάνει στους ελέγχους συμμόρφωσης εν χρήσει και ότι πρέπει να τηρηθούν οι διαδικασίες που περιγράφονται στα σημεία 6 και 7 του παραρτήματος II.

Εάν η αρχή έγκρισης διαπιστώσει ότι δεν είναι δυνατόν να επιτευχθεί συμφωνία με την αρμόδια για την έγκριση τύπου αρχή που έχει διαπιστώσει ότι η οικογένεια συμμόρφωσης εν χρήσει αποτυγχάνει στον έλεγχο συμμόρφωσης εν χρήσει, πρέπει να κινηθεί η διαδικασία σύμφωνα με το άρθρο 30 παράγραφος 6 της οδηγίας 2007/46/ΕΚ.

8. Επιπροσθέτως των σημείων 1 έως 7, ισχύουν τα ακόλουθα για οχήματα για τα οποία έχει χορηγηθεί έγκριση τύπου σύμφωνα με το μέρος Β του παραρτήματος II: α) Οχήματα που υπόκεινται σε έγκριση τύπου σε πολλαπλά στάδια, όπως ορίζεται στο άρθρο 3 παράγραφος 7 της οδηγίας 2007/46/ΕΚ, πρέπει να ελέγχονται για συμμόρφωση εν χρήσει σύμφωνα με τους κανόνες για την έγκριση σε πολλαπλά στάδια που ορίζονται στο σημείο 5.10.6 του μέρους Β του παραρτήματος II του παρόντος κανονισμού. β) Τα τεθωρακισμένα οχήματα, οι νεκροφόρες και τα οχήματα με πρόσβαση αναπηρικού αμαξιδίου, όπως ορίζεται στα σημεία 5.2 και 5.5 του μέρους A του παραρτήματος II της οδηγίας 2007/46/ΕΚ αντιστοίχως, δεν υπόκεινται στις διατάξεις του παρόντος άρθρου. Όλα τα άλλα οχήματα ειδικού σκοπού, όπως ορίζεται στο σημείο 5 του μέρους Α του παραρτήματος II της οδηγίας 2007/46/ΕΚ, πρέπει να ελέγχονται για συμμόρφωση εν χρήσει σύμφωνα με τους κανόνες για την έγκριση σε πολλαπλά στάδια που ορίζονται στο μέρος Β του παραρτήματος II του παρόντος κανονισμού.

▼B

Άρθρο 10

Διατάξεις ελέγχου της ρύπανσης

1. Ο κατασκευαστής διασφαλίζει ότι οι διατάξεις αντικατάστασης για τον έλεγχο της ρύπανσης που προορίζονται να τοποθετηθούν σε οχήματα με έγκριση τύπου ΕΚ, εφόσον εμπίπτουν στο πεδίο εφαρμογής του κανονισμού (ΕΚ) αριθ. 715/2007, λαμβάνουν έγκριση τύπου ΕΚ ως χωριστές τεχνικές μονάδες κατά την έννοια του άρθρου 10 παράγραφος 2 της οδηγίας 2007/46/ΕΚ, σύμφωνα με τα άρθρα 12 και 13 και το παράρτημα XIII του παρόντος κανονισμού.

Για τους σκοπούς του παρόντος κανονισμού, οι καταλυτικοί μετατροπείς και τα φίλτρα σωματιδίων θεωρούνται διατάξεις ελέγχου της ρύπανσης.

Οι σχετικές απαιτήσεις θεωρείται ότι πληρούνται εάν ικανοποιούνται όλοι οι ακόλουθοι όροι:

α) πληρούνται οι απαιτήσεις του άρθρου 13·

β) οι διατάξεις αντικατάστασης για τον έλεγχο της ρύπανσης εγκρίθηκαν σύμφωνα με τον κανονισμό ΟΕΕ/ΗΕ αριθ. 103 ( 3 ).

Στην περίπτωση που αναφέρεται στο τρίτο εδάφιο εφαρμόζεται επίσης το άρθρο 14.

2. Οι διατάξεις αντικατάστασης για τον έλεγχο της ρύπανσης του αρχικού εξοπλισμού, οι οποίες εμπίπτουν στον τύπο που καλύπτεται από το σημείο 2.3 της προσθήκης του προσαρτήματος 4 του παραρτήματος I και προορίζονται για τοποθέτηση σε όχημα στο οποίο αναφέρεται το σχετικό έγγραφο έγκρισης τύπου, δεν χρειάζεται να συμμορφώνονται με το παράρτημα XIII, υπό την προϋπόθεση ότι πληρούν τις απαιτήσεις των σημείων 2.1 και 2.2 του εν λόγω παραρτήματος.

3. Ο κατασκευαστής διασφαλίζει ότι η αρχική διάταξη ελέγχου της ρύπανσης φέρει σήμανση ταυτοποίησης.

4. Η σήμανση ταυτοποίησης που αναφέρεται στην παράγραφο 3 περιλαμβάνει τα ακόλουθα: α) επωνυμία ή εμπορικό σήμα του κατασκευαστή του οχήματος ή του κινητήρα· β) μάρκα και προσδιοριστικό αριθμό εξαρτήματος της αρχικής διάταξης ελέγχου της ρύπανσης, όπως καταγράφονται στις πληροφορίες που αναφέρονται στο σημείο 3.2.12.2 του προσαρτήματος 3 του παραρτήματος I.

Άρθρο 11

Αίτηση για έγκριση τύπου ΕΚ διάταξης αντικατάστασης για τον έλεγχο της ρύπανσης ως χωριστής τεχνικής μονάδας

1. Ο κατασκευαστής υποβάλλει στην αρχή έγκρισης αίτηση για έγκριση τύπου ΕΚ για διάταξη αντικατάστασης για τον έλεγχο της ρύπανσης ως χωριστής τεχνικής μονάδας.

Η αίτηση συντάσσεται σύμφωνα με το υπόδειγμα του εγγράφου πληροφοριών, όπως ορίζεται στο προσάρτημα 1 του παραρτήματος XIII.

2. Πέραν των απαιτήσεων που ορίζονται στην παράγραφο 1, ο κατασκευαστής υποβάλλει στην τεχνική υπηρεσία που είναι αρμόδια για τις δοκιμές έγκρισης τύπου όλα τα ακόλουθα: α) ένα ή περισσότερα οχήματα του τύπου που εγκρίνεται σύμφωνα με τον παρόντα κανονισμό εξοπλισμένα με καινούριες αρχικές διατάξεις ελέγχου της ρύπανσης· β) ένα δείγμα του τύπου της διάταξης αντικατάστασης για τον έλεγχο της ρύπανσης· γ) ένα επιπλέον δείγμα του τύπου της διάταξης αντικατάστασης για τον έλεγχο της ρύπανσης, σε περίπτωση διάταξης αντικατάστασης για τον έλεγχο της ρύπανσης που προορίζεται να τοποθετηθεί σε όχημα εξοπλισμένο με ενσωματωμένο σύστημα διάγνωσης.

3. Για τους σκοπούς της παραγράφου 2 στοιχείο α), τα προς δοκιμή οχήματα επιλέγονται από τον αιτούντα με τη σύμφωνη γνώμη της τεχνικής υπηρεσίας.

Τα προς δοκιμή οχήματα πρέπει να συμμορφώνονται με τις απαιτήσεις που ορίζονται στην παράγραφο 3.2 του παραρτήματος 4α του κανονισμού ΟΕΕ/ΗΕ αριθ. 83.

Τα προς δοκιμή οχήματα πρέπει να ανταποκρίνονται σε όλες τις ακόλουθες απαιτήσεις:

α) δεν παρουσιάζουν ελαττώματα στο σύστημα ελέγχου εκπομπών·

β) τυχόν αρχικά εξαρτήματα που συνδέονται με τις εκπομπές και παρουσιάζουν υπερβολική φθορά ή δυσλειτουργίες επισκευάζονται ή αντικαθίστανται·

γ) ρυθμίζονται σωστά και σύμφωνα με τις προδιαγραφές του κατασκευαστή πριν από τη διεξαγωγή των δοκιμών για τις εκπομπές.

4. Για τους σκοπούς της παραγράφου 2 στοιχεία β) και γ), το δείγμα πρέπει να φέρει ευανάγνωστη και ανεξίτηλη σήμανση με την εμπορική επωνυμία ή το σήμα του αιτούντος και την εμπορική ονομασία του.

5. Για τους σκοπούς της παραγράφου 2 στοιχείο γ), το δείγμα πρέπει να έχει υποστεί φθορά, όπως ορίζεται στο σημείο 25 του άρθρου 2.

Άρθρο 12

Διοικητικές διατάξεις για έγκριση τύπου ΕΚ διάταξης αντικατάστασης για τον έλεγχο της ρύπανσης ως χωριστής τεχνικής μονάδας

1. Εάν πληρούνται όλες οι σχετικές απαιτήσεις, η αρχή έγκρισης τύπου χορηγεί έγκριση τύπου ΕΚ για διάταξη αντικατάστασης για τον έλεγχο της ρύπανσης ως χωριστής τεχνικής μονάδας και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ.

Η αρχή έγκρισης δεν μπορεί να χορηγεί τον ίδιο αριθμό σε άλλον τύπο διάταξης αντικατάστασης για τον έλεγχο της ρύπανσης.

Ο ίδιος αριθμός έγκρισης τύπου μπορεί να καλύπτει τη χρήση της εν λόγω διάταξης αντικατάστασης για τον έλεγχο της ρύπανσης για διάφορους τύπους οχημάτων.

2. Για τους σκοπούς της παραγράφου 1, η αρχή έγκρισης εκδίδει πιστοποιητικό έγκρισης τύπου ΕΚ με βάση το υπόδειγμα που ορίζεται στο προσάρτημα 2 του παραρτήματος XIII.

3. Εάν ο αιτών έγκριση τύπου μπορεί να αποδείξει στην αρχή έγκρισης ή στην τεχνική υπηρεσία ότι ο τύπος της διάταξης αντικατάστασης για τον έλεγχο της ρύπανσης είναι εκείνος που αναφέρεται στην παράγραφο 2.3 της προσθήκης του προσαρτήματος 4 του παραρτήματος I, η χορήγηση της έγκρισης δεν εξαρτάται από την εξακρίβωση της συμμόρφωσης με τις απαιτήσεις που ορίζονται στο τμήμα 4 του παραρτήματος XIII.

Άρθρο 13

Πρόσβαση στις πληροφορίες για το OBD του οχήματος και στις πληροφορίες για την επισκευή και τη συντήρηση του οχήματος

1. Οι κατασκευαστές προβλέπουν τις απαραίτητες ρυθμίσεις και διαδικασίες, σύμφωνα με τα άρθρα 6 και 7 του κανονισμού (ΕΚ) αριθ. 715/2007 και το παράρτημα XIV του παρόντος κανονισμού, προκειμένου να καθιστούν άμεσα προσβάσιμες τις πληροφορίες για το OBD και την επισκευή και τη συντήρηση του οχήματος.

2. Οι αρχές έγκρισης χορηγούν έγκριση τύπου μόνο αφού λάβουν από τον κατασκευαστή πιστοποιητικό πρόσβασης στις πληροφορίες για το OBD και για την επισκευή και τη συντήρηση του οχήματος.

3. Το πιστοποιητικό πρόσβασης στις πληροφορίες για το OBD και την επισκευή και συντήρηση του οχήματος χρησιμεύει ως απόδειξη συμμόρφωσης με το άρθρο 6 παράγραφος 7 του κανονισμού (ΕΚ) αριθ. 715/2007.

4. Το πιστοποιητικό πρόσβασης στις πληροφορίες για το OBD και την επισκευή και τη συντήρηση του οχήματος συντάσσεται σύμφωνα με το υπόδειγμα που ορίζεται στο προσάρτημα 1 του παραρτήματος XIV.

5. Εάν οι πληροφορίες για το ενσωματωμένο σύστημα διάγνωσης και την επισκευή και συντήρηση του οχήματος δεν είναι διαθέσιμες ή δεν συμμορφώνονται με τα άρθρα 6 και 7 του κανονισμού (ΕΚ) αριθ. 715/2007 και του παραρτήματος XIV του παρόντος κανονισμού, όταν υποβάλλεται η αίτηση για έγκριση τύπου, ο κατασκευαστής πρέπει να υποβάλει τις εν λόγω πληροφορίες εντός έξι μηνών από την ημερομηνία της έγκρισης τύπου.

6. Οι υποχρεώσεις για παροχή πληροφοριών εντός της περιόδου που ορίζεται στην παράγραφο 5 ισχύουν μόνο εφόσον το όχημα διατίθεται στην αγορά μετά την έγκριση τύπου.

Όταν το όχημα διατίθεται στην αγορά πάνω από έξι μήνες μετά την έγκριση τύπου, οι πληροφορίες παρέχονται από την ημερομηνία κατά την οποία το όχημα διατίθεται στην αγορά.

7. Η αρχή έγκρισης μπορεί να θεωρήσει δεδομένο ότι ο κατασκευαστής έχει προβλέψει ικανοποιητικές ρυθμίσεις και διαδικασίες όσον αφορά την πρόσβαση στις πληροφορίες για το OBD και την επισκευή και τη συντήρηση του οχήματος, βάσει ολοκληρωμένου πιστοποιητικού πρόσβασης στις πληροφορίες για το OBD και την επισκευή και τη συντήρηση του οχήματος, υπό την προϋπόθεση ότι δεν έχουν διατυπωθεί ενστάσεις και ότι ο κατασκευαστής παρέχει τις εν λόγω πληροφορίες εντός της προθεσμίας που ορίζεται στην παράγραφο 5.

8. Πέραν των απαιτήσεων για πρόσβαση στις πληροφορίες για το OBD που ορίζονται στο τμήμα 4 του παραρτήματος XI, ο κατασκευαστής καθιστά διαθέσιμες στα ενδιαφερόμενα μέρη τις ακόλουθες πληροφορίες: α) συναφείς πληροφορίες που επιτρέπουν την ανάπτυξη ανταλλακτικών κατασκευαστικών στοιχείων που είναι καίριας σημασίας για την ορθή λειτουργία του ενσωματωμένου συστήματος διάγνωσης· β) πληροφορίες που επιτρέπουν την ανάπτυξη κοινών διαγνωστικών εργαλείων.

Για τους σκοπούς του στοιχείου α), η ανάπτυξη ανταλλακτικών κατασκευαστικών στοιχείων δεν περιορίζεται από: τη μη διαθεσιμότητα σχετικών πληροφοριών, τις τεχνικές απαιτήσεις που αφορούν τις στρατηγικές για τους ενδείκτες δυσλειτουργίας εάν υπάρχει υπέρβαση των οριακών τιμών του OBD ή εάν το OBD δεν μπορεί να ανταποκριθεί στις βασικές απαιτήσεις παρακολούθησης για το OBD του παρόντος κανονισμού· ειδικές τροποποιήσεις στον χειρισμό των πληροφοριών του OBD ώστε να λειτουργεί ανεξάρτητα και ανάλογα με την τροφοδότηση του οχήματος είτε με βενζίνη είτε με αέριο· και την έγκριση τύπου των αεριοκίνητων οχημάτων που εμφανίζουν περιορισμένο αριθμό επουσιωδών ανεπαρκειών.

Για τους σκοπούς του στοιχείου β), όταν οι κατασκευαστές χρησιμοποιούν διαγνωστικά εργαλεία και εργαλεία δοκιμών σύμφωνα με τα πρότυπα ISO 22900 Modular Vehicle Communication Interface (MVCI) και ISO 22901 Open Diagnostic Data Exchange (ODX) στα δίκτυα δικαιόχρησής τους, τα αρχεία ODX πρέπει να είναι προσβάσιμα για ανεξάρτητους φορείς μέσω του δικτυακού τόπου του κατασκευαστή.

9. Φόρουμ για την πρόσβαση σε πληροφορίες για οχήματα (εφεξής «το φόρουμ»).

Το φόρουμ εξετάζει αν η πρόσβαση στις πληροφορίες επηρεάζει τις προόδους που σημειώνονται στον περιορισμό της κλοπής οχημάτων και διατυπώνει συστάσεις για τη βελτίωση των απαιτήσεων σχετικά με την πρόσβαση στις πληροφορίες. Ειδικότερα, το φόρουμ συμβουλεύει την Επιτροπή σχετικά με την έναρξη διαδικασίας για την έγκριση και τη χορήγηση άδειας σε ανεξάρτητους φορείς, από διαπιστευμένους οργανισμούς, ώστε οι εν λόγω φορείς να αποκτήσουν πρόσβαση σε πληροφορίες για την ασφάλεια του οχήματος.

Η Επιτροπή μπορεί να αποφασίσει να τηρήσει το απόρρητο των συζητήσεων και των πορισμάτων του φόρουμ.

Άρθρο 14

Συμμόρφωση προς τις υποχρεώσεις σχετικά με την πρόσβαση στις πληροφορίες για το OBD και την επισκευή και τη συντήρηση του οχήματος

1. Μια αρχή έγκρισης μπορεί, ανά πάσα στιγμή, είτε με δική της πρωτοβουλία, βάσει καταγγελίας, είτε βάσει αξιολόγησης εκ μέρους τεχνικής υπηρεσίας, να ελέγξει τη συμμόρφωση ενός κατασκευαστή με τις διατάξεις του κανονισμού (ΕΚ) αριθ. 715/2007, του παρόντος κανονισμού και των όρων του πιστοποιητικού πρόσβασης στις πληροφορίες για το OBD και την επισκευή και τη συντήρηση του οχήματος.

2. Όταν μια αρχή έγκρισης αποφαίνεται ότι ο κατασκευαστής δεν έχει συμμορφωθεί με τις υποχρεώσεις του σχετικά με την πρόσβαση στις πληροφορίες για το OBD και την επισκευή και τη συντήρηση του οχήματος, η αρχή έγκρισης που έχει χορηγήσει τη σχετική έγκριση τύπου λαμβάνει τα κατάλληλα μέτρα για την επανόρθωση της κατάστασης.

3. Τα μέτρα στα οποία γίνεται αναφορά στην παράγραφο 2 μπορούν να περιλαμβάνουν ανάκληση ή αναστολή της έγκρισης τύπου, πρόστιμα ή άλλα μέτρα που υιοθετούνται σύμφωνα με το άρθρο 13 του κανονισμού (ΕΚ) αριθ. 715/2007.

4. Η αρχή έγκρισης προβαίνει σε έλεγχο, προκειμένου να εξακριβώσει τη συμμόρφωση του κατασκευαστή με τις υποχρεώσεις σχετικά με την πρόσβαση στις πληροφορίες για το OBD και την επισκευή και τη συντήρηση του οχήματος, σε περίπτωση που ανεξάρτητος φορέας ή εμπορική ένωση που εκπροσωπεί ανεξάρτητους φορείς υποβάλει καταγγελία στην αρχή έγκρισης.

5. Κατά τη διεξαγωγή του ελέγχου, η αρχή έγκρισης μπορεί να ζητήσει από τεχνική υπηρεσία ή οποιονδήποτε άλλον ανεξάρτητο εμπειρογνώμονα να προβεί σε αξιολόγηση, ώστε να εξακριβώσει αν πληρούνται οι υποχρεώσεις αυτές.

Άρθρο 15

Μεταβατικές διατάξεις

1. Μέχρι την 31η Αυγούστου 2017 για οχήματα κατηγορίας Μ1, Μ2 και κατηγορίας Ν1 κλάσης Ι και μέχρι την 31η Αυγούστου 2018 για οχήματα κατηγορίας Ν1 κλάσης ΙΙ και ΙΙΙ και κατηγορίας Ν2, οι κατασκευαστές μπορούν να ζητήσουν τη χορήγηση έγκρισης τύπου σύμφωνα με τον παρόντα κανονισμό. Εάν δεν υπάρξει σχετικό αίτημα, εφαρμόζεται ο κανονισμός (ΕΚ) αριθ. 692/2008.

▼M2

2. Με ισχύ από την 1η Σεπτεμβρίου 2017 για οχήματα κατηγορίας Μ1, Μ2 και κατηγορίας Ν1 κλάσης I και από την 1η Σεπτεμβρίου 2018 για οχήματα κατηγορίας Ν1 κλάσης ΙΙ και ΙΙΙ και κατηγορίας Ν2, οι εθνικές αρχές, για λόγους που αφορούν τις εκπομπές ή την κατανάλωση καυσίμου, θα αρνούνται τη χορήγηση έγκρισης τύπου ΕΚ ή εθνικής έγκρισης τύπου, όσον αφορά νέους τύπους οχημάτων οι οποίοι δεν συμμορφώνονται με τον παρόντα κανονισμό.

▼M3

Με ισχύ από την 1η Σεπτεμβρίου 2019, οι εθνικές αρχές αρνούνται, για λόγους που σχετίζονται με εκπομπές ή κατανάλωση καυσίμων, τη χορήγηση έγκρισης τύπου ΕΚ ή εθνικής έγκρισης τύπου, όσον αφορά νέους τύπους οχημάτων οι οποίοι δεν συμμορφώνονται με το παράρτημα VI. Ύστερα από αίτημα του κατασκευαστή, έως τις 31 Αυγούστου 2019, η διαδικασία δοκιμών εξατμιστικών εκπομπών που ορίζονται στο παράρτημα 7 του κανονισμού ΟΕΕ/ΗΕ αριθ. 83 ή η διαδικασία δοκιμών εξατμιστικών εκπομπών που ορίζονται στο παράρτημα VI του κανονισμού (ΕΚ) αριθ. 692/2008 μπορεί να εξακολουθήσει να χρησιμοποιείται για τους σκοπούς της έγκρισης τύπου δυνάμει του παρόντος κανονισμού.

▼M2

3. Με ισχύ από την 1η Σεπτεμβρίου 2018 για οχήματα κατηγορίας Μ1, Μ2 και κατηγορίας Ν1 κλάσης I και από την 1η Σεπτεμβρίου 2019 για οχήματα κατηγορίας Ν1 κλάσης ΙΙ και ΙΙΙ και κατηγορίας Ν2, οι εθνικές αρχές, για λόγους που αφορούν τις εκπομπές ή την κατανάλωση καυσίμου, για νέα οχήματα που δεν συμμορφώνονται με τον παρόντα κανονισμό, θα θεωρούν ότι τα πιστοποιητικά συμμόρφωσης δεν ισχύουν πλέον για τους σκοπούς του άρθρου 26 της οδηγίας 2007/46/ΕΚ και θα απαγορεύουν την ταξινόμηση, την πώληση ή τη θέση σε κυκλοφορία των εν λόγω οχημάτων.

Για νέα οχήματα που ταξινομούνται πριν από την 1η Σεπτεμβρίου 2019 και εφόσον ζητηθεί από τον κατασκευαστή, για τον καθορισμό των εξατμιστικών εκπομπών του οχήματος μπορεί να εφαρμοστεί η διαδικασία δοκιμής για τις εξατμιστικές εκπομπές που ορίζεται στο παράρτημα 7 του κανονισμού ΟΕΕ/ΗΕ αριθ. 83 αντί της διαδικασίας του παραρτήματος VI του παρόντος κανονισμού.

▼M3

Με την εξαίρεση των οχημάτων που έχουν εγκριθεί για τις εξατμιστικές εκπομπές, σύμφωνα με τη διαδικασία που ορίζεται στο παράρτημα VI του κανονισμού (ΕΚ) αριθ. 692/2008, με ισχύ από την 1η Σεπτεμβρίου 2019, οι εθνικές αρχές απαγορεύουν την ταξινόμηση, την πώληση ή τη θέση σε κυκλοφορία νέων οχημάτων που δεν συμμορφώνονται με το παράρτημα VI του παρόντος κανονισμού.

▼B

4. Έως τρία έτη μετά τις ημερομηνίες που ορίζονται στο άρθρο 10 παράγραφος 4 του κανονισμού (ΕΚ) αριθ. 715/2007 για νέους τύπους οχημάτων και τέσσερα έτη μετά τις ημερομηνίες που ορίζονται στο άρθρο 10 παράγραφος 5 του εν λόγω κανονισμού για νέα οχήματα, θα εφαρμόζονται οι ακόλουθες διατάξεις: ▼M1 α) οι απαιτήσεις του σημείου 2.1 του παραρτήματος IIIA, με την εξαίρεση των απαιτήσεων για τον αριθμό σωματιδίων (PN), δεν ισχύουν· ▼B β) οι απαιτήσεις του παραρτήματος ΙΙΙΑ εκτός αυτής που αναφέρεται στο σημείο 2.1, συμπεριλαμβανομένων των απαιτήσεων σχετικά με τις δοκιμές RDE που θα εκτελεστούν και τα δεδομένα που θα καταγραφούν και θα καταστούν διαθέσιμα, θα εφαρμόζονται μόνο για νέες εγκρίσεις τύπου οι οποίες θα χορηγούνται σύμφωνα με τον κανονισμό (ΕΚ) αριθ. 715/2007 από τις 27 Ιουλίου 2017· γ) οι απαιτήσεις του παραρτήματος ΙΙΙΑ δεν εφαρμόζονται σε εγκρίσεις τύπου οι οποίες χορηγούνται σε κατασκευαστές με μικρή παραγωγή. ▼M3 —————

▼M1

Σε περίπτωση που ένα όχημα έλαβε έγκριση τύπου σύμφωνα με τις απαιτήσεις του κανονισμού (ΕΚ) αριθ. 715/2007 και την εκτελεστική νομοθεσία του πριν από την 1η Σεπτεμβρίου 2017 αν πρόκειται για οχήματα κατηγορίας M και κατηγορίας N1 της κλάσης I ή πριν από την 1η Σεπτεμβρίου 2018 αν πρόκειται για οχήματα κατηγορίας N1 της κλάσης II και III και οχήματα κατηγορίας N2, το όχημα δεν θεωρείται ότι ανήκει σε νέο τύπο για τον σκοπό του πρώτου εδαφίου. Το ίδιο ισχύει επίσης και στην περίπτωση δημιουργίας νέων τύπων με βάση τον αρχικό τύπο αποκλειστικά και μόνο λόγω της εφαρμογής του ορισμού για τον νέο τύπο που προβλέπεται στο άρθρο 2 σημείο 1) του παρόντος κανονισμού. Στις περιπτώσεις αυτές, η εφαρμογή του παρόντος εδαφίου αναφέρεται στο τμήμα ΙΙ σημείο 5, Παρατηρήσεις, του πιστοποιητικού έγκρισης τύπου ΕΚ, όπως ορίζεται στο παράρτημα I προσάρτημα 4 του κανονισμού (ΕΕ) 2017/1151 και περιλαμβάνει επίσης αναφορά στην προηγούμενη έγκριση τύπου.

▼B

5. Έως 8 έτη μετά τις ημερομηνίες που προβλέπονται στο άρθρο 10 παράγραφος 4 του κανονισμού (ΕΚ) αριθ. 715/2007: ▼M2 α) η εγκρίνουσα αρχή αναγνωρίζει δοκιμές τύπου 1/I που διενεργούνται σύμφωνα με το παράρτημα III του κανονισμού (ΕΚ) αριθ. 692/2008 έως 3 έτη μετά τις ημερομηνίες που ορίζονται στο άρθρο 10 παράγραφος 4 του κανονισμού (ΕΚ) αριθ. 715/2007 για την παραγωγή φθαρμένων ή ελαττωματικών κατασκευαστικών στοιχείων για την προσομοίωση αστοχιών με σκοπό την εκτίμηση των απαιτήσεων του παραρτήματος XI του παρόντος κανονισμού· ▼M3 β) όσον αφορά τα οχήματα της οικογένειας παρεμβολής WLTP που πληρούν τους κανόνες επέκτασης που ορίζονται στο σημείο 3.1.4 του παραρτήματος I του κανονισμού (ΕΚ) αριθ. 692/2008, οι διαδικασίες οι οποίες εκτελούνται σύμφωνα με το τμήμα 3.13 του παραρτήματος III του κανονισμού (ΕΚ) αριθ. 692/2008 έως 3 έτη μετά τις ημερομηνίες που προβλέπονται στο άρθρο 10 παράγραφος 4 του κανονισμού (ΕΚ) αριθ. 715/2007 θα γίνονται αποδεκτές από την αρχή έγκρισης για την εκπλήρωση των απαιτήσεων του προσαρτήματος 1 του υποπαραρτήματος 6 του παραρτήματος XXI του παρόντος κανονισμού· ▼M2 γ) οι εγκρίνουσες αρχές αναγνωρίζουν επιδείξεις ανθεκτικότητας στις περιπτώσεις όπου η πρώτη δοκιμή τύπου 1/I διενεργήθηκε και ολοκληρώθηκε σύμφωνα με το παράρτημα VII του κανονισμού (ΕΚ) αριθ. 692/2008 έως 3 έτη μετά τις ημερομηνίες που ορίζονται στο άρθρο 10 παράγραφος 4 του κανονισμού (ΕΚ) αριθ. 715/2007 ως ισοδύναμες για την ικανοποίηση των απαιτήσεων του παραρτήματος VII του παρόντος κανονισμού. ▼M3 Για τους σκοπούς του παρόντος σημείου, η δυνατότητα να χρησιμοποιούν τα αποτελέσματα των δοκιμών από τις διαδικασίες που έχουν εκτελεστεί και ολοκληρωθεί σύμφωνα με τον κανονισμό (ΕΚ) αριθ. 692/2008 ισχύει μόνο σε εκείνα τα οχήματα της οικογένειας παρεμβολής WLTP που πληρούν τους κανόνες επέκτασης που καθορίζονται στο σημείο 3.3.1 του παραρτήματος I του κανονισμού (ΕΚ) αριθ. 692/2008. ▼B

6. Για να εξασφαλιστεί η δίκαιη μεταχείριση των προϋπαρχουσών εγκρίσεων τύπου, η Επιτροπή θα εξετάσει τις συνέπειες του κεφαλαίου V της οδηγίας 2007/46/ΕΚ για τους σκοπούς του παρόντος κανονισμού.

▼M1

7. Έως 5 έτη και 4 μήνες μετά τις ημερομηνίες που ορίζονται στο άρθρο 10 παράγραφοι 4 και 5 του κανονισμού (ΕΚ) αριθ. 715/2007 οι απαιτήσεις του σημείου 2.1 του παραρτήματος IIIA δεν ισχύουν για εγκρίσεις τύπου εκπομπών σύμφωνα με τον κανονισμό (ΕΚ) αριθ. 715/2007 που χορηγείται σε κατασκευαστές με μικρή παραγωγή που ορίζεται στο άρθρο 2 σημείο 32). Ωστόσο, κατά την περίοδο μεταξύ 3 ετών και 5 ετών και 4 μηνών μετά τις ημερομηνίες που ορίζονται στο άρθρο 10 παράγραφος 4 και μεταξύ 4 ετών και 5 ετών και 4 μηνών μετά τις ημερομηνίες που ορίζονται στο άρθρο 10 παράγραφος 5 του κανονισμού (ΕΚ) αριθ. 715/2007 οι κατασκευαστές με μικρή παραγωγή πρέπει να παρακολουθούν και να αναφέρουν τις τιμές των οχημάτων υπό πραγματικές συνθήκες οδήγησης (RDE).

▼M3

8. Το μέρος Β του παραρτήματος II εφαρμόζεται στις κατηγορίες Μ1, Μ2 και την κατηγορία Ν1 κλάση Ι με βάση τους εγκεκριμένους τύπους από την 1η Ιανουαρίου 2019 και για οχήματα κατηγορίας Ν1 κλάσης ΙΙ και ΙΙΙ και κατηγορίας Ν2 με βάση τους εγκεκριμένους τύπους από την 1η Σεπτεμβρίου 2019. Εφαρμόζεται επίσης σε όλα τα οχήματα που ταξινομούνται από την 1η Σεπτεμβρίου 2019 για οχήματα κατηγορίας Μ1, Μ2 και κατηγορίας Ν1 κλάσης Ι, καθώς και σε όλα τα οχήματα, που ταξινομούνται από την 1η Σεπτεμβρίου 2020 για οχήματα κατηγορίας Ν1 κλάσης ΙΙ και ΙΙΙ και κατηγορίας Ν2. Σε όλες τις άλλες περιπτώσεις, εφαρμόζεται το μέρος Α του παραρτήματος II.

9. Με ισχύ από την 1η Ιανουαρίου 2020, στην περίπτωση των οχημάτων που αναφέρονται στο άρθρο 4α των κατηγοριών M1 και N1, κλάση I, και από την 1η Ιανουαρίου 2021, στην περίπτωση των οχημάτων που αναφέρονται στο άρθρο 4α, για τα οχήματα της κατηγορίας Ν1, κλάσεις ΙΙ και ΙΙΙ, οι εθνικές αρχές αρνούνται, για λόγους που σχετίζονται με εκπομπές ή κατανάλωση καυσίμων, τη χορήγηση έγκρισης τύπου ΕΚ ή εθνικής έγκρισης τύπου για νέους τύπους οχημάτων που δεν πληρούν τις απαιτήσεις που καθορίζονται στο άρθρο 4α.

Με ισχύ από την 1η Ιανουαρίου 2021, στην περίπτωση των οχημάτων που αναφέρονται στο άρθρο 4α των κατηγοριών M1 και N1, κλάση I, και από την 1η Ιανουαρίου 2022, στην περίπτωση των οχημάτων που αναφέρονται στο άρθρο 4α, για τα οχήματα της κατηγορίας Ν1, κλάσεις ΙΙ και ΙΙΙ, οι εθνικές αρχές απαγορεύουν την ταξινόμηση, πώληση ή θέση σε κυκλοφορία νέων οχημάτων που δεν πληρούν τις απαιτήσεις που καθορίζονται στο εν λόγω άρθρο.

10. Με ισχύ από την 1η Σεπτεμβρίου 2019 οι εθνικές αρχές απαγορεύουν την ταξινόμηση, την πώληση ή τη θέση σε κυκλοφορία νέων οχημάτων τα οποία δεν συμμορφώνονται με τις απαιτήσεις που καθορίζονται στο παράρτημα IX της οδηγίας 2007/46/ΕΚ, όπως τροποποιήθηκε με τον κανονισμό (ΕΕ) 2018/1832 της Επιτροπής ( 4 ).

Για όλα τα οχήματα που ταξινομήθηκαν μεταξύ 1ης Ιανουαρίου και 31ης Αυγούστου 2019 βάσει των νέων εγκρίσεων τύπου που χορηγήθηκαν κατά την ίδια περίοδο και εάν οι πληροφορίες που αναφέρονται στο παράρτημα IX της οδηγίας 2007/46/ΕΚ, όπως τροποποιήθηκε με τον κανονισμό (ΕΕ) 2018/1832 δεν έχουν ακόμη περιληφθεί στο πιστοποιητικό συμμόρφωσης, ο κατασκευαστής καθιστά τις πληροφορίες αυτές διαθέσιμες δωρεάν, εντός 5 εργάσιμων ημερών από την υποβολή του αιτήματος από διαπιστευμένο εργαστήριο ή τεχνική υπηρεσία για τους σκοπούς των δοκιμών σύμφωνα με το παράρτημα II.

11. Οι απαιτήσεις του άρθρου 4α δεν εφαρμόζονται σε εγκρίσεις τύπου οι οποίες χορηγούνται σε κατασκευαστές με μικρή παραγωγή.

▼B

Άρθρο 16

Τροποποιήσεις της οδηγίας 2007/46/ΕΚ

Η οδηγία 2007/46/ΕΚ τροποποιείται σύμφωνα με το παράρτημα XVIII του παρόντος κανονισμού.

Άρθρο 17

Τροποποιήσεις του κανονισμού (ΕΚ) αριθ. 692/2008

Ο κανονισμός (ΕΚ) αριθ. 692/2008 τροποποιείται ως εξής:

1) Στο άρθρο 6, η παράγραφος 1 αντικαθίσταται από το ακόλουθο κείμενο: «1. Εάν πληρούνται όλες οι σχετικές απαιτήσεις, η αρχή έγκρισης χορηγεί έγκριση τύπου ΕΚ και εκδίδει αριθμό έγκρισης τύπου σύμφωνα με το σύστημα αρίθμησης που ορίζεται στο παράρτημα VII της οδηγίας 2007/46/ΕΚ. Με την επιφύλαξη των διατάξεων του παραρτήματος VII της οδηγίας 2007/46/ΕΚ, η ενότητα 3 του αριθμού έγκρισης τύπου διαμορφώνεται σύμφωνα με το προσάρτημα 6 του παραρτήματος I του παρόντος κανονισμού. Η αρχή έγκρισης δεν μπορεί να χορηγεί τον ίδιο αριθμό σε άλλον τύπο οχήματος. Οι απαιτήσεις του κανονισμού (ΕΚ) 715/2007 θεωρείται ότι πληρούνται εάν ικανοποιούνται όλοι οι ακόλουθοι όροι: α) πληρούνται οι απαιτήσεις του άρθρου 3 παράγραφος 10 του παρόντος κανονισμού· β) πληρούνται οι απαιτήσεις του άρθρου 13 του παρόντος κανονισμού· γ) το όχημα έχει εγκριθεί σύμφωνα με τους κανονισμούς ΟΕΕ/ΗΕ αριθ. 83, σειρά τροποποιήσεων 07· τον κανονισμό ΟΕΕ/ΗΕ αριθ. 85 και τα συμπληρώματά του, τον κανονισμό ΟΕΕ/ΗΕ αριθ. 101, αναθεώρηση 3 (που αποτελείται από τη σειρά τροποποιήσεων 01 και τα συμπληρώματά τους) και, στην περίπτωση οχημάτων με κινητήρες ανάφλεξης με συμπίεση, τον κανονισμό ΟΕΕ/ΗΕ αριθ. 24 μέρος III, σειρά τροποποιήσεων 03. δ) πληρούνται οι απαιτήσεις του άρθρου 5 παράγραφοι 11 και 12.»

2) Προστίθεται το ακόλουθο άρθρο 16α: «Άρθρο 16a Μεταβατικές διατάξεις Με ισχύ από την 1η Σεπτεμβρίου 2017 για οχήματα κατηγορίας Μ1, Μ2 και κατηγορίας Ν1 κλάσης I και από την 1η Σεπτεμβρίου 2018 για οχήματα κατηγορίας Ν1 κλάσης ΙΙ και ΙΙΙ και κατηγορίας Ν2, ο παρών κανονισμός εφαρμόζεται μόνο για την αξιολόγηση των ακόλουθων απαιτήσεων για οχήματα που έχουν λάβει έγκριση τύπου σύμφωνα με τον παρόντα κανονισμό πριν από τις εν λόγω ημερομηνίες: α) συμμόρφωση της παραγωγής σύμφωνα με το άρθρο 8· β) συμμόρφωση εν χρήσει σύμφωνα με το άρθρο 9· γ) πρόσβαση στις πληροφορίες για το OBD και για την επισκευή και τη συντήρηση του οχήματος σύμφωνα με το άρθρο 13· Ο παρών κανονισμός εφαρμόζεται επίσης για τη διαδικασία συσχέτισης η οποία ορίζεται στους εκτελεστικούς κανονισμούς της Επιτροπής (ΕΕ) 2017/1152 ( *1 ) και (ΕΕ) 2017/1153 ( *2 ).

3) Το παράρτημα I τροποποιείται σύμφωνα με το παράρτημα XVII του παρόντος κανονισμού.

Άρθρο 18

Τροποποιήσεις στον κανονισμό (ΕΕ) αριθ. 1230/2012

Στον κανονισμό (ΕΕ) αριθ. 1230/2012, το άρθρο 2 παράγραφος 5 αντικαθίσταται από το ακόλουθο κείμενο:

«5) “μάζα του προαιρετικού εξοπλισμού” : η μέγιστη μάζα των συνδυασμών προαιρετικού εξοπλισμού που είναι δυνατό να τοποθετηθεί στο όχημα επιπλέον του βασικού εξοπλισμού, σύμφωνα με τις προδιαγραφές του κατασκευαστή·»

▼M3 —————

▼B

Άρθρο 19

Κατάργηση

Ο κανονισμός (ΕΚ) αριθ. 692/2008 καταργείται από την 1η Ιανουαρίου 2022.

Άρθρο 20

Έναρξη ισχύος και εφαρμογή

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.









ΚΑΤΑΛΟΓΟΣ ΠΑΡΑΡΤΗΜΑΤΩΝ

ΠΑΡΑΡΤΗΜΑ I Διοικητικές διατάξεις για την έγκριση τύπου ΕΕ Προσάρτημα 1 Εξακρίβωση της συμμόρφωσης της παραγωγής για τη δοκιμή τύπου 1 — στατιστική μέθοδος Προσάρτημα 2 Υπολογισμοί για τη συμμόρφωση της παραγωγής για ηλεκτροκίνητα οχήματα (EV) Προσάρτημα 3 Υπόδειγμα εγγράφου πληροφοριών Προσάρτημα 3α Διευρυμένο πακέτο τεκμηρίωσης Προσάρτημα 3β Μεθοδολογία για την αξιολόγηση της AES Προσάρτημα 4 Υπόδειγμα πιστοποιητικού έγκρισης τύπου ΕΕ Προσάρτημα 5 Πληροφορίες σχετικά με το σύστημα OBD Προσάρτημα 6 Σύστημα αρίθμησης των πιστοποιητικών έγκρισης τύπου ΕΕ Προσάρτημα 7 Πιστοποιητικό συμμόρφωσης του κατασκευαστή με τις απαιτήσεις απόδοσης του OBD κατά τη χρήση Προσάρτημα 8α Εκθέσεις δοκιμής Προσάρτημα 8β Έκθεση δοκιμής αντίστασης κατά την πορεία επί οδού Προσάρτημα 8γ Πρότυπο φύλλο δοκιμής Προσάρτημα 8δ Έκθεση δοκιμών εξατμιστικών εκπομπών ΠΑΡΑΡΤΗΜΑ II Συμμόρφωση κατά τη χρήση Προσάρτημα 1 Έλεγχος της συμμόρφωσης κατά τη χρήση Προσάρτημα 2 Στατιστική διαδικασία για δοκιμή συμμόρφωσης κατά τη χρήση όσον αφορά τις εκπομπές καυσαερίων Προσάρτημα 3 Ευθύνες σε σχέση με τη συμμόρφωση κατά τη χρήση ΠΑΡΑΡΤΗΜΑ IIIΑ Εκπομπές σε συνθήκες πραγματικής οδήγησης (RDE) Προσάρτημα 1 Διαδικασία δοκιμών για τον έλεγχο εκπομπών οχημάτων με φορητό σύστημα μέτρησης εκπομπών (PEMS) Προσάρτημα 2 Προδιαγραφές και βαθμονόμηση των στοιχείων και των σημάτων του συστήματος PEMS Προσάρτημα 3 Επικύρωση του συστήματος PEMS και του μη ιχνηλάσιμου ρυθμού ροής μάζας καυσαερίων Προσάρτημα 4 Προσδιορισμός των εκπομπών Προσάρτημα 5 Επαλήθευση της συνολικής δυναμικής της διαδρομής με χρήση της μεθόδου των παραθύρων κινητού μέσου όρου Προσάρτημα 6 Υπολογισμοσ των τελικων αποτελεσματων εκπομπων rde Προσάρτημα 7 Επιλογή οχημάτων για δοκιμή του συστήματος PEMS κατά την αρχική έγκριση τύπου Προσάρτημα 7α Επαλήθευση δυναμικής της διαδρομής Προσάρτημα 7β Διαδικασία για τον προσδιορισμό της θετικής σωρευτικής αύξησης υψομέτρου μιας διαδρομής PEMS Προσάρτημα 8 Απαιτήσεις ανταλλαγής και αναφοράς δεδομένων Προσάρτημα 9 Πιστοποιητικό συμμόρφωσης του κατασκευαστή Πιστοποιητικό συμμόρφωσης του κατασκευαστή με τις απαιτήσεις εκπομπών σε συνθήκες πραγματικής οδήγησης ΠΑΡΑΡΤΗΜΑ IV Δεδομένα που απαιτούνται κατά την έγκριση τύπου για σκοπούς τεχνικού ελέγχου Προσάρτημα 1 Μέτρηση των εκπομπών μονοξειδίου του άνθρακα σε ταχύτητες βραδυπορείας (δοκιμή τύπου 2) Προσάρτημα 2 Μέτρηση της θολότητας των καυσαερίων ΠΑΡΑΡΤΗΜΑ V Εξακρίβωση των εκπομπών αερίων στροφαλοθαλάμου (δοκιμή τύπου 3) ΠΑΡΑΡΤΗΜΑ VΙ Προσδιορισμοσ εξατμιστικων εκπομπων (δοκιμη τυπου 4) Προσάρτημα 1 Διαδικασίες δοκιμών και συνθήκες δοκιμών τύπου 4 ΠΑΡΑΡΤΗΜΑ VΙΙ Εξακρίβωση της ανθεκτικότητας των διατάξεων ελέγχου της ρύπανσης (δοκιμή τύπου 5) Προσάρτημα 1 Πρότυπος εργαστηριακός κύκλος (ΠΕΚ) Προσάρτημα 2 Πρότυπος εργαστηριακός κύκλος ντίζελ (ΠΕΚΝ) Προσάρτημα 3 Πρότυπος κύκλος δρόμου (ΠΚΔ) ΠΑΡΑΡΤΗΜΑ VIII Εξακρίβωση των μέσων εκπομπών καυσαερίων σε χαμηλές θερμοκρασίες περιβάλλοντος (δοκιμή τύπου 6) ΠΑΡΑΡΤΗΜΑ IX Προδιαγραφές των καυσίμων αναφοράς ΠΑΡΑΡΤΗΜΑ X Δεσμευμένο ΠΑΡΑΡΤΗΜΑ XI Ενσωματωμενο συστημα διαγνωσησ (OBD) σε μηχανοκινητα οχηματα Προσάρτημα 1 Ζητηματα λειτουργιασ των ενσωματωμενων συστηματων διαγνωσησ (OBD) Προσάρτημα 2 Βασικα χαρακτηριστικα τησ οικογενειασ οχηματων ΠΑΡΑΡΤΗΜΑ XIΙ Εγκριση τυπου οχηματων που διαθετουν οικολογικεσ καινοτομιεσ και προσδιορισμοσ εκπομπων co2 και τησ καταναλωσησ καυσιμου απο οχηματα που υποβαλλονται σε εγκριση τυπου πολλαπλων σταδιων ή επιμερουσ εγκριση οχηματοσ ΠΑΡΑΡΤΗΜΑ XIΙΙ Έγκριση τύπου ΕΕ για διατάξεις αντικατάστασης για τον έλεγχο της ρύπανσης ως χωριστές τεχνικές μονάδες Προσάρτημα 1 Υπόδειγμα εγγράφου πληροφοριών Προσάρτημα 2 Υπόδειγμα πιστοποιητικού έγκρισης τύπου ΕΕ Προσάρτημα 3 Υπόδειγμα σήματος έγκρισης τύπου ΕΕ ΠΑΡΑΡΤΗΜΑ XIV Πρόσβαση στις πληροφορίες για το ενσωματωμένο σύστημα διάγνωσης του οχήματος και για την επισκευή και συντήρηση του οχήματος Προσάρτημα 1 Πιστοποιητικό συμμόρφωσης ΠΑΡΑΡΤΗΜΑ XV Δεσμευμένο ΠΑΡΑΡΤΗΜΑ XVI Απαιτησεισ για οχηματα που χρησιμοποιουν αντιδραστηριο για το συστημα μετεπεξεργασιασ καυσαεριων ΠΑΡΑΡΤΗΜΑ XVII Τροποποιήσεις του κανονισμού (ΕΚ) αριθ. 692/2008 ΠΑΡΑΡΤΗΜΑ XVIII Τροποποιήσεις της οδηγίας 2007/46/ΕΚ ΠΑΡΑΡΤΗΜΑ XIX Τροποποιήσεις του κανονισμού (ΕΕ) αριθ. 1230/2012 ΠΑΡΑΡΤΗΜΑ XX Μέτρηση της καθαρής ισχύος του κινητήρα ΠΑΡΑΡΤΗΜΑ XXΙ Διαδικασίες δοκιμής εκπομπών τύπου 1 ΠΑΡΑΡΤΗΜΑ XXII Συσκευές παρακολούθησης της κατανάλωσης καυσίμου και/ή ηλεκτρικής ενέργειας επί οχήματος









ΠΑΡΑΡΤΗΜΑ I

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΕΚ ΤΥΠΟΥ

1. ΣΥΜΠΛΗΡΩΜΑΤΙΚΕΣ ΑΠΑΙΤΗΣΕΙΣ ΓΙΑ ΤΗ ΧΟΡΗΓΗΣΗ ΕΓΚΡΙΣΗΣ ΕΚ ΤΥΠΟΥ

1.1. Συμπληρωματικές απαιτήσεις για οχήματα αερίου ενός καυσίμου και οχήματα αερίου δύο καυσίμων

1.1.1. Οι συμπληρωματικές απαιτήσεις για τη χορήγηση έγκρισης τύπου για οχήματα αερίου ενός καυσίμου και οχήματα αερίου δύο καυσίμων είναι εκείνες που ορίζονται στις ενότητες 1, 2 και 3 και στα προσαρτήματα 1 και 2 του παραρτήματος 12 του κανονισμού ΟΕΕ/ΗΕ αριθ. 83, με τις εξαιρέσεις που προβλέπονται παρακάτω.

1.1.2. Η αναφορά, στις παραγράφους 3.1.2. και 3.1.4. του παραρτήματος 12 του κανονισμού ΟΕΕ/ΗΕ αριθ. 83, στα καύσιμα αναφοράς του παραρτήματος 10α νοείται ως αναφορά στις κατάλληλες προδιαγραφές καυσίμων αναφοράς στην ενότητα Α του παραρτήματος IX του παρόντος κανονισμού.

▼M3

1.1.3. Για το υγραέριο ή το φυσικό αέριο, το καύσιμο που πρόκειται να χρησιμοποιηθεί επιλέγεται από τον κατασκευαστή για τη μέτρηση της καθαρής ισχύος σύμφωνα με το παράρτημα ΧΧ του παρόντος κανονισμού. Το επιλεγμένο καύσιμο προσδιορίζεται στο έγγραφο πληροφοριών, όπως ορίζεται στο προσάρτημα 3 του παραρτήματος I του παρόντος κανονισμού.

▼B

1.2. Συμπληρωματικές απαιτήσεις για τα οχήματα ευέλικτου καυσίμου

Οι συμπληρωματικές απαιτήσεις για τη χορήγηση έγκρισης τύπου για οχήματα ευέλικτου καυσίμου είναι εκείνες που ορίζονται στην παράγραφο 4.9. του κανονισμού ΟΕΕ/ΗΕ αριθ. 83.

2. ΣΥΜΠΛΗΡΩΜΑΤΙΚΕΣ ΤΕΧΝΙΚΕΣ ΑΠΑΙΤΗΣΕΙΣ ΚΑΙ ΔΟΚΙΜΕΣ

2.1. Κατασκευαστές μικρού όγκου

2.1.1. Κατάλογος των νομοθετικών πράξεων που αναφέρονται στο άρθρο 3 παράγραφος 3:







Νομοθετική πράξη Απαιτήσεις California Code of Regulations (κώδικας κανονισμών της Καλιφόρνιας), τίτλος 13, ενότητες 1961(α) και 1961(β)(1)(C)(1) που εφαρμόζονται στα μοντέλα οχημάτων του 2001 και επόμενων ετών, 1968.1, 1968.2, 1968.5, 1976 και 1975, που έχει εκδοθεί από τον οίκο Barclays Publishing Ο τύπος έγκρισης πρέπει να χορηγείται σύμφωνα με τον κώδικα κανονισμών της Καλιφόρνιας που εφαρμόζεται στο πιο πρόσφατο μοντέλο ελαφρού οχήματος.

2.2. Στόμια εισόδου των δεξαμενών καυσίμου

2.2.1. Οι απαιτήσεις για τα στόμια εισόδου των δεξαμενών καυσίμου είναι εκείνες που ορίζονται στις παραγράφους 5.4.1. και 5.4.2. του παραρτήματος XXI, καθώς και στο σημείο 2.2.2 που ακολουθεί.

2.2.2. Πρέπει να λαμβάνεται μέριμνα ώστε να αποκλείονται υπερβολικές εξατμιστικές εκπομπές και έκχυση καυσίμου σε περίπτωση που λείπει το πώμα της δεξαμενής. Αυτό μπορεί να επιτευχθεί χρησιμοποιώντας ένα από τα ακόλουθα:

α) πώμα πλήρωσης καυσίμου το οποίο ανοίγει και κλείνει αυτομάτως, χωρίς να είναι δυνατή η αφαίρεσή του,

β) σχεδιαστικά χαρακτηριστικά με τα οποία αποφεύγονται οι υπερβολικές εξατμιστικές εκπομπές σε περίπτωση που λείπει το πώμα,

γ) οποιαδήποτε άλλη διάταξη με την οποία επιτυγχάνεται το ίδιο αποτέλεσμα. Μερικά σχετικά παραδείγματα, χωρίς να εξαντλούνται με αυτά οι δυνατότητες, είναι το μη αποσπώμενο πώμα, το πώμα με αλυσίδα ή το πώμα για το οποίο χρησιμοποιείται το ίδιο κλειδί με το κλειδί εκκίνησης του οχήματος. Σε αυτή την περίπτωση, το κλειδί πρέπει να μπορεί να αφαιρείται από το πώμα μόνον όταν αυτό είναι κλειδωμένο.

2.3. Διατάξεις για την ασφάλεια του ηλεκτρονικού συστήματος

▼M3

2.3.1. Κάθε όχημα με υπολογιστή ελέγχου εκπομπών περιλαμβάνει μέσα αποτροπής μετατροπών, εκτός αυτών που επιτρέπει ο κατασκευαστής. Ο κατασκευαστής επιτρέπει μετατροπές αν αυτές είναι αναγκαίες για τη διάγνωση, τη συντήρηση, τον έλεγχο, τον μεταγενέστερο εξοπλισμό ή την επισκευή του οχήματος. Οι όποιοι επαναπρογραμματιζόμενοι κωδικοί υπολογιστή ή οι όποιες παράμετροι λειτουργίας δεν επιδέχονται τροποποιήσεις και παρέχουν επίπεδο προστασίας τουλάχιστον ισοδύναμο με αυτό που παρέχουν οι διατάξεις του προτύπου ISO 15031-7:2013. Τυχόν αφαιρέσιμες μικροπλακέτες μνήμης για τη βαθμονόμηση του συστήματος πρέπει να βρίσκονται εντός χυτής θήκης, να είναι εγκιβωτισμένες σε σφραγισμένο περιέκτη ή να προστατεύονται με ηλεκτρονικούς αλγορίθμους, και η αντικατάστασή τους να είναι αδύνατη χωρίς τη χρήση ειδικών εργαλείων και διαδικασιών. Με τέτοιο τρόπο μπορούν να προστατεύονται μόνο χαρακτηριστικά που συνδέονται άμεσα με τη βαθμονόμηση των εκπομπών ή την αποτροπή της κλοπής του οχήματος.

2.3.2. Πρέπει να είναι αδύνατη η τροποποίηση των κωδικοποιημένων στον υπολογιστή παραμέτρων λειτουργίας του κινητήρα χωρίς τη χρήση ειδικών εργαλείων και διαδικασιών (π.χ. κασσιτεροκολλημένα ή εντός χυτής θήκης ηλεκτρονικά στοιχεία του υπολογιστή ή σφραγισμένα (ή κασσιτεροκολλημένα) περιβλήματα υπολογιστή).

2.3.3. Κατόπιν αίτησης του κατασκευαστή, η αρχή έγκρισης δύναται να χορηγεί εξαιρέσεις ως προς τις απαιτήσεις των σημείων 2.3.1. και 2.3.2. για όσα οχήματα δεν είναι πιθανό να απαιτείται προστασία. Στα κριτήρια που σταθμίζει η αρχή έγκρισης κατά την εξέταση της αίτησης εξαίρεσης περιλαμβάνονται, μεταξύ άλλων, η τρέχουσα διαθεσιμότητα μικροπλακετών υψηλών επιδόσεων στην αγορά, η ικανότητα του οχήματος για υψηλές επιδόσεις και ο προβλεπόμενος όγκος πωλήσεων του οχήματος.

▼M3

2.3.4. Οι κατασκευαστές που χρησιμοποιούν συστήματα προγραμματιζόμενων κωδικών υπολογιστή λαμβάνουν τα κατάλληλα μέτρα αποτροπής του μη εξουσιοδοτημένου αναπρογραμματισμού. Τα εν λόγω μέτρα περιλαμβάνουν προηγμένες στρατηγικές προστασίας από παραποιήσεις και προβλέπουν χαρακτηριστικά προστασίας εγγραφής τα οποία καθιστούν αναγκαία την ηλεκτρονική πρόσβαση σε υπολογιστή εκτός οχήματος που διατηρεί ο κατασκευαστής, και στον οποίο έχουν επίσης πρόσβαση ανεξάρτητοι φορείς που χρησιμοποιούν την προστασία που προβλέπεται στο σημείο 2.3.1 και στο σημείο 2.2 του παραρτήματος XIV. Οι μέθοδοι που παρέχουν επαρκές επίπεδο προστασίας από παραποιήσεις εγκρίνονται από την αρχή έγκρισης.

2.3.5. Στην περίπτωση αντλιών μηχανικού ψεκασμού καυσίμου που είναι τοποθετημένες σε κινητήρες ανάφλεξης με συμπίεση, οι κατασκευαστές λαμβάνουν επαρκή μέτρα για να προστατεύεται από τυχόν παραποιήσεις η ρύθμιση της μέγιστης παροχής καυσίμου στα ήδη κυκλοφορούντα οχήματα.

2.3.6. Οι κατασκευαστές αποτρέπουν με αποτελεσματικό τρόπο τον επαναπρογραμματισμό των ενδείξεων του χιλιομετρητή, στο κύκλωμα καρτών, σε οποιονδήποτε ελεγκτή του συστήματος ισχύος, καθώς και στη μονάδα μετάδοσης για την απομακρυσμένη ανταλλαγή δεδομένων, κατά περίπτωση. Οι κατασκευαστές χρησιμοποιούν στρατηγικές προστασίας από παραποιήσεις και χαρακτηριστικά προστασίας εγγραφής για την προστασία της ακεραιότητας της ένδειξης του χιλιομετρητή. Οι μέθοδοι που παρέχουν επαρκές επίπεδο προστασίας από παραποιήσεις εγκρίνονται από την αρχή έγκρισης.

▼B

2.4. Εφαρμογή των δοκιμών

▼M3

2.4.1. Το σχήμα I.2.4 επεξηγεί την εφαρμογή των δοκιμών για έγκριση τύπου ενός οχήματος. Οι ειδικές διαδικασίες δοκιμής περιγράφονται στα παραρτήματα II, IIIA, IV, V, VI, VII, VIII, XI, XVI, XX, XXI και XXII.

Σχήμα I.2.4

Εφαρμογή των απαιτήσεων δοκιμών για έγκριση τύπου και επεκτάσεις







Κατηγορία οχήματος Οχήματα με κινητήρα επιβαλλόμενης ανάφλεξης, συμπεριλαμβανομένων των υβριδικών (1) (2) Οχήματα με κινητήρες ανάφλεξης με συμπίεση, συμπεριλαμβανομένων των υβριδικών Αμιγώς ηλεκτρικά οχήματα Οχήματα με κυψέλες καυσίμου υδρογόνου Ενός καυσίμου Δύο καυσίμων (3) Ευέλικτου καυσίμου (3) Καύσιμο αναφοράς Βενζίνη (E10) Υγραέριο Φυσικό αέριο/Βιομεθάνιο Υδρογόνο (ICE) Βενζίνη (E10) Βενζίνη (E10) Βενζίνη (E10) Βενζίνη (E10) Ντίζελ (B7) — Υδρογόνο (κυψέλη καυσίμου) Υγραέριο Φυσικό αέριο/Βιομεθάνιο Υδρογόνο (ICE) (4) Αιθανόλη (E85) Αέριοι ρύποι (Δοκιμή τύπου 1) Ναι Ναι Ναι Ναι (4) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι — — PM (Δοκιμή τύπου 1) Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (και τα δύο καύσιμα) Ναι — — PN Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (και τα δύο καύσιμα) Ναι — — Αέριοι ρύποι, RDE (δοκιμή τύπου 1A) Ναι Ναι Ναι Ναι (4) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι — — PN, RDE (δοκιμή τύπου 1A) (5) Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (και τα δύο καύσιμα) Ναι — — ATCT (δοκιμή στους 14 °C) Ναι Ναι Ναι Ναι (4) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι — — Εκπομπές βραδυπορίας (Δοκιμή τύπου 2) Ναι Ναι Ναι — Ναι (και τα δύο καύσιμα) Ναι (και τα δύο καύσιμα) Ναι (μόνο βενζίνη) Ναι (και τα δύο καύσιμα) — — — Εκπομπές στροφαλοθαλάμου (Δοκιμή τύπου 3) Ναι Ναι Ναι — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (μόνο βενζίνη) — — — Εξατμιστικές εκπομπές (Δοκιμή τύπου 4) Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (μόνο βενζίνη) — — — Ανθεκτικότητα (Δοκιμή τύπου 5) Ναι Ναι Ναι Ναι Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι — — Εκπομπές σε χαμηλή θερμοκρασία (Δοκιμή τύπου 6) Ναι — — — Ναι (μόνο βενζίνη) Ναι (μόνο βενζίνη) Ναι (μόνο βενζίνη) Ναι (και τα δύο καύσιμα) — — — Συμμόρφωση εν χρήσει Ναι Ναι Ναι Ναι Ναι (όπως κατά την έγκριση τύπου) Ναι (όπως κατά την έγκριση τύπου) Ναι (όπως κατά την έγκριση τύπου) Ναι (και τα δύο καύσιμα) Ναι — — Ενσωματωμένο σύστημα διάγνωσης Ναι Ναι Ναι Ναι Ναι Ναι Ναι Ναι Ναι — — Εκπομπές CO2, κατανάλωση καυσίμου, κατανάλωση ηλεκτρικής ενέργειας και ηλεκτρική αυτονομία Ναι Ναι Ναι Ναι Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι (και τα δύο καύσιμα) Ναι Ναι Ναι Θολότητα καυσαερίου — — — — — — — — Ναι — — Ισχύς κινητήρα Ναι Ναι Ναι Ναι Ναι Ναι Ναι Ναι Ναι Ναι Ναι ( 1 ) Οι ειδικές διαδικασίες δοκιμής για οχήματα υδρογόνου και ευέλικτου καυσίμου βιοντίζελ θα καθοριστούν σε μεταγενέστερο στάδιο. ( 2 ) Τα όρια σωματιδιακής μάζας και αριθμού σωματιδίων καθώς και οι αντίστοιχες διαδικασίες μέτρησης εφαρμόζονται μόνο σε οχήματα με κινητήρες απευθείας έγχυσης. ( 3 ) Όταν όχημα δύο καυσίμων συνδυάζεται με όχημα ευέλικτου καυσίμου, ισχύουν και οι δύο απαιτήσεις δοκιμής. ( 4 ) Καθορίζονται μόνο οι εκπομπές NOx όταν το όχημα λειτουργεί με υδρογόνο. ( 5 ) Η δοκιμή RDE αριθμού σωματιδίων εφαρμόζεται μόνο σε οχήματα για τα οποία τα όρια εκπομπών PN Euro 6 καθορίζονται στον πίνακα 2 του παραρτήματος I του κανονισμού (ΕΚ) αριθ. 715/2007.

▼B

3. ΕΠΕΚΤΑΣΕΙΣ ΕΓΚΡΙΣΕΩΝ ΤΥΠΟΥ

3.1. Επεκτάσεις για εκπομπές αγωγού εξαγωγής (δοκιμές τύπου 1 και τύπου 2)

▼M3

3.1.1. Η έγκριση τύπου επεκτείνεται σε οχήματα τα οποία συμμορφώνονται με τα κριτήρια του άρθρου 2 παράγραφος 1 ή με το άρθρο 2 παράγραφος 1 στοιχεία α) και γ) και πληρούν σωρευτικά τα ακόλουθα κριτήρια: α) οι εκπομπές CO2 του οχήματος που υποβάλλεται σε δοκιμή οι οποίες προκύπτουν από το βήμα 9 του πίνακα A7/1 του υποπαραρτήματος 7 του παραρτήματος XXI είναι μικρότερες ή ίσες προς τις εκπομπές CO2 που λαμβάνονται από τη γραμμή παρεμβολής που αντιστοιχεί στην ενεργειακή ζήτηση κύκλου του οχήματος που υποβάλλεται σε δοκιμή· β) το νέο εύρος παρεμβολής δεν υπερβαίνει το μέγιστο εύρος, όπως καθορίζεται στο σημείο 2.3.2.2. του υποπαραρτήματος 6 του παραρτήματος XXI, γ) οι εκπομπές ρύπων συμμορφώνονται με τα όρια που καθορίζονται στον πίνακα 2 του παραρτήματος Ι του κανονισμού (ΕΚ) αριθ. 715/2007. ▼M3 3.1.1.1. Η έγκριση τύπου δεν επεκτείνεται με σκοπό τη δημιουργία οικογένειας παρεμβολής, εφόσον έχει χορηγηθεί μόνο σε σχέση με όχημα υψηλών τιμών (High).

▼B

3.1.2. Οχήματα με συστήματα περιοδικής αναγέννησης ▼M3 Για δοκιμές Ki που πραγματοποιούνται βάσει του προσαρτήματος 1 του υποπαραρτήματος 6 του παραρτήματος XXI (WLTP), η έγκριση τύπου επεκτείνεται σε οχήματα τα οποία συμμορφώνονται με τα κριτήρια της παραγράφου 5.9. του παραρτήματος XXI. ▼B Για δοκιμές Ki που πραγματοποιούνται βάσει του παραρτήματος 13 του κανονισμού ΟΕΕ/ΗΕ αριθ. 83 (NEDC) η έγκριση τύπου επεκτείνεται σε οχήματα σύμφωνα με τις απαιτήσεις της ενότητας 3.1.4. του παραρτήματος Ι του κανονισμού αριθ. 692/2008.

▼M3

3.2. Επεκτάσεις για εξατμιστικές εκπομπές (δοκιμή τύπου 4)

3.2.1. Όσον αφορά δοκιμές που εκτελούνται σύμφωνα με το παράρτημα 6 του κανονισμού ΟΕΕ/ΗΕ αριθ. 83 [NEDC 1 ημέρας] ή το παράρτημα του κανονισμού (ΕΚ) αριθ. 2017/1221 [NEDC 2 ημερών], η έγκριση τύπου επεκτείνεται σε οχήματα που είναι εξοπλισμένα με σύστημα ελέγχου εξατμιστικών εκπομπών που πληρούν τις ακόλουθες προϋποθέσεις: 3.2.1.1. Η βασική αρχή της δοσομέτρησης καυσίμου/αέρα (π.χ. ψεκασμός ενός σημείου) είναι η ίδια. 3.2.1.2. Το σχήμα της δεξαμενής καυσίμου είναι πανομοιότυπο και το υλικό κατασκευής της δεξαμενής καυσίμου και των εύκαμπτων σωλήνων για τα υγρά καύσιμα είναι ισοδύναμο από τεχνική άποψη. 3.2.1.3. Υποβάλλεται σε δοκιμή η δυσμενέστερη περίπτωση οχήματος όσον αφορά τη διατομή και το κατά προσέγγιση μήκος των σωλήνων. Η απόφαση για την αποδοχή μη ταυτόσημων διαχωριστήρων ατμού/υγρού εναπόκειται στην κρίση της τεχνικής υπηρεσίας που είναι αρμόδια για τις δοκιμές έγκρισης τύπου. 3.2.1.4. Ο όγκος της δεξαμενής καυσίμου βρίσκεται στην περιοχή ± 10 %. 3.2.1.5. Η ρύθμιση της ανακουφιστικής βαλβίδας της δεξαμενής είναι πανομοιότυπη. 3.2.1.6. Η μέθοδος αποθήκευσης του ατμού του καυσίμου είναι πανομοιότυπη, δηλαδή μορφή και όγκος της παγίδας, μέσο αποθήκευσης, φίλτρο αέρα (εφόσον χρησιμοποιείται για τον έλεγχο των εξατμιστικών εκπομπών) κ.λπ. 3.2.1.7. Η μέθοδος καθαρισμού των αποθηκευμένων ατμών είναι πανομοιότυπη (π.χ. παροχή αέρα, σημείο εκκίνησης ή όγκος καθαρισμού κατά τον κύκλο προετοιμασίας). 3.2.1.8. Η μέθοδος στεγανοποίησης και αερισμού του συστήματος δοσομέτρησης καυσίμου είναι πανομοιότυπη.

3.2.2. Όσον αφορά δοκιμές που εκτελούνται σύμφωνα με το παράρτημα VI [WLTP 2 ημερών], η έγκριση τύπου επεκτείνεται σε οχήματα τα οποία είναι εξοπλισμένα με σύστημα ελέγχου εξατμιστικών εκπομπών και πληρούν τις απαιτήσεις του σημείου 5.5.1. του παραρτήματος VI.

3.2.3. Η έγκριση τύπου μπορεί να επεκταθεί σε οχήματα με: 3.2.3.1. διαφορετικά μεγέθη κινητήρων· 3.2.3.2. διαφορετικά μεγέθη ισχύος κινητήρα· 3.2.3.3. αυτόματα και χειροκίνητα κιβώτια ταχυτήτων· 3.2.3.4. μετάδοση κίνησης σε δύο και σε τέσσερις τροχούς· 3.2.3.5. διαφορετικούς τύπους αμαξώματος· και 3.2.3.6. διαφορετικά μεγέθη τροχών και ελαστικών.

▼B

3.3. Επεκτάσεις για ανθεκτικότητα των διατάξεων ελέγχου της ρύπανσης (δοκιμή τύπου 5)

3.3.1. Η έγκριση τύπου μπορεί να επεκταθεί σε διάφορους τύπους οχημάτων, υπό την προϋπόθεση ότι οι παρακάτω παράμετροι του οχήματος, του κινητήρα ή του συστήματος ελέγχου της ρύπανσης είναι πανομοιότυπες ή βρίσκονται εντός των προβλεπόμενων ανοχών: 3.3.1.1. Όχημα: Κατηγορία αδράνειας: οι δύο αμέσως μεγαλύτερες κατηγορίες αδράνειας και οποιαδήποτε μικρότερη κατηγορία. Συνολική αντίσταση κατά την πορεία επί οδού στα 80 km/h: + 5 % επάνω και οποιαδήποτε χαμηλότερη τιμή. 3.3.1.2. Κινητήρας α) κυβισμός κινητήρα (± 15 %), β) αριθμός και έλεγχος βαλβίδων, γ) σύστημα καυσίμου, δ) είδος συστήματος ψύξης, ε) διαδικασία καύσης. 3.3.1.3. Παράμετροι του συστήματος ελέγχου της ρύπανσης: α) Καταλυτικοί μετατροπείς και φίλτρα σωματιδίων: αριθμός καταλυτικών μετατροπέων, φίλτρων και στοιχείων, μέγεθος καταλυτικών μετατροπέων και φίλτρων (όγκος μονόλιθου ± 10 %), τύπος της καταλυτικής δραστηριότητας (οξείδωση, τριοδική κατάλυση, παγίδα NO x φτωχού μείγματος, σύστημα επιλεκτικής καταλυτικής αναγωγής (SCR), καταλύτης NO x φτωχού μείγματος ή άλλο), φορτίο ευγενών μετάλλων (ίδιο ή μεγαλύτερο), είδος και αναλογία ευγενών μετάλλων (± 15 %), υπόστρωμα (δομή και υλικό), πυκνότητα κυψελών, μεταβολή θερμοκρασίας όχι μεγαλύτερη από 50 K στο σημείο εισαγωγής του καταλυτικού μετατροπέα ή φίλτρου. Αυτή η μεταβολή θερμοκρασίας ελέγχεται υπό σταθεροποιημένες συνθήκες, σε ταχύτητα 120 km/h και ρύθμιση του φορτίου για τη δοκιμή τύπου 1. β) Έγχυση αέρα: με ή χωρίς είδος (παλμικός αερισμός, αεραντλίες, λοιπά…) γ) EGR: με ή χωρίς είδος (ψυχόμενη ή μη ψυχόμενη, ενεργός ή παθητικός έλεγχος, υψηλή πίεση ή χαμηλή πίεση). 3.3.1.4. Η δοκιμή ανθεκτικότητας μπορεί να γίνει χρησιμοποιώντας όχημα του οποίου το είδος αμαξώματος, το κιβώτιο ταχυτήτων (αυτόματο ή χειροκίνητο) και οι διαστάσεις των τροχών ή των ελαστικών είναι διαφορετικά από τα αντίστοιχα του τύπου οχήματος για τον οποίο ζητείται έγκριση τύπου.

3.4. Επεκτάσεις για το ενσωματωμένο σύστημα διάγνωσης

3.4.1. Η έγκριση τύπου μπορεί να επεκταθεί σε διαφορετικά οχήματα με πανομοιότυπο κινητήρα και συστήματα ελέγχου εκπομπών, όπως ορίζεται στο προσάρτημα 2 του παραρτήματος XI. Η έγκριση τύπου μπορεί να επεκταθεί ανεξάρτητα από τα ακόλουθα χαρακτηριστικά του οχήματος:

α) παρελκόμενα κινητήρα·

β) ελαστικά·

γ) ισοδύναμη αδράνεια·

δ) σύστημα ψύξης·

ε) συνολική σχέση μετάδοσης της κίνησης·

στ) τύπος μετάδοσης· και

ζ) τύπος αμαξώματος.

3.5 Επεκτάσεις για δοκιμή σε χαμηλές θερμοκρασίες (δοκιμή τύπου 6)

3.5.1. Οχήματα με διαφορετικές μάζες αναφοράς

3.5.1.1. Η έγκριση τύπου μπορεί να επεκταθεί μόνον σε τύπους οχημάτων με μάζα αναφοράς για την οποία απαιτείται η χρήση των δύο αμέσως ανώτερων επιπέδων ή οποιουδήποτε κατώτερου επιπέδου ισοδύναμης αδράνειας.

3.5.1.2. Για τα οχήματα της κατηγορίας N, η επέκταση της έγκρισης χορηγείται μόνο για οχήματα με χαμηλότερη μάζα αναφοράς, εάν οι εκπομπές του ήδη εγκεκριμένου οχήματος είναι εντός των προδιαγεγραμμένων ορίων για το όχημα για το οποίο ζητείται η επέκταση της έγκρισης.

3.5.2. Οχήματα με διαφορετικές συνολικές σχέσεις μετάδοσης της κίνησης

3.5.2.1. Η έγκριση τύπου επεκτείνεται σε οχήματα με διαφορετικές συνολικές σχέσεις μετάδοσης της κίνησης μόνο υπό ορισμένες προϋποθέσεις.

3.5.2.2. Προκειμένου να αποφασιστεί εάν μπορεί να χορηγηθεί επέκταση της έγκρισης τύπου, για κάθε μία από τις σχέσεις μετάδοσης που χρησιμοποιούνται κατά τις δοκιμές τύπου 6, είναι απαραίτητο να προσδιοριστεί ο λόγος

όπου, με ταχύτητα κινητήρα στις 1 000 στροφές min–1, V1 είναι η ταχύτητα του εγκεκριμένου τύπου οχήματος και V2 είναι η ταχύτητα του τύπου οχήματος για τον οποίο ζητείται επέκταση της έγκρισης.

3.5.2.3. Εάν, για κάθε σχέση μετάδοσης, προκύπτει ότι E ≤ 8 %, η επέκταση χορηγείται χωρίς να επαναληφθεί η δοκιμή τύπου 6.

3.5.2.4. Εάν, για τουλάχιστον μία σχέση μετάδοσης, προκύπτει ότι E > 8 % και εάν για κάθε σχέση μετάδοσης προκύπτει E ≤ 13 %, η δοκιμή τύπου 6 επαναλαμβάνεται. Οι δοκιμές μπορούν να διενεργηθούν σε εργαστήριο της επιλογής του κατασκευαστή, εφόσον το εργαστήριο αυτό εγκρίνεται και από την τεχνική υπηρεσία. Η έκθεση των δοκιμών διαβιβάζεται στην τεχνική υπηρεσία που είναι αρμόδια για τις δοκιμές έγκρισης τύπου.

3.5.3. Τύποι οχημάτων με διαφορετικές μάζες αναφοράς και διαφορετικές σχέσεις μετάδοσης της κίνησης

Η έγκριση τύπου μπορεί να επεκταθεί και σε οχήματα με διαφορετικές μάζες αναφοράς και σχέσεις μετάδοσης της κίνησης, εφόσον πληρούνται όλες οι προϋποθέσεις που προβλέπονται στις παραγράφους 3.5.1 και 3.5.2.

4. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

4.1. Εισαγωγή

4.1.1. Κάθε όχημα το οποίο παράγεται σύμφωνα με τον παρόντα κανονισμό κατασκευάζεται έτσι ώστε να συμμορφώνεται προς τις απαιτήσεις έγκρισης τύπου του παρόντος κανονισμού. Ο κατασκευαστής υλοποιεί επαρκείς διακανονισμούς και τεκμηριωμένα σχέδια ελέγχου και διεξάγει, σε καθορισμένα διαστήματα που ορίζονται στον παρόντα κανονισμό, τις απαιτούμενες δοκιμές σχετικά με τις εκπομπές και το σύστημα OBD ώστε να επαληθεύεται η συνεχής συμμόρφωση προς τον εγκεκριμένο τύπου. Η αρχή έγκρισης επαληθεύει και συμφωνεί με τους εν λόγω διακανονισμούς και σχέδια ελέγχου του κατασκευαστή και εκτελεί ελέγχους και διενεργεί δοκιμές σχετικά με τις εκπομπές και το σύστημα OBD σε συγκεκριμένα χρονικά διαστήματα, όπως ορίζονται στον παρόντα κανονισμό, στις εγκαταστάσεις του κατασκευαστή, συμπεριλαμβανομένων των εγκαταστάσεων παραγωγής και δοκιμών, στο πλαίσιο της συμμόρφωσης του προϊόντος και των συνεχών διακανονισμών επαλήθευσης όπως περιγράφεται στο παράρτημα Χ της οδηγίας 2007/46/ΕΚ.

▼M3

4.1.2. Ο κατασκευαστής ελέγχει τη συμμόρφωση της παραγωγής, πραγματοποιώντας δοκιμή των εκπομπών ρύπων (που παρέχονται στον πίνακα 2 του παραρτήματος I του κανονισμού (ΕΚ) αριθ. 715/2007), τις εκπομπές CO2 (σε συνδυασμό με τη μέτρηση της κατανάλωσης ηλεκτρικής ενέργειας, της κατανάλωσης ενέργειας και, ανάλογα με την περίπτωση, την παρακολούθηση της ακρίβειας της συσκευής OBFCM), των εκπομπών στροφαλοθαλάμου, των εξατμιστικών εκπομπών και του OBD, σύμφωνα με τις διαδικασίες δοκιμής που περιγράφονται στα παραρτήματα V, VI, XI, XXI και XXII. Συνεπώς η επαλήθευση περιλαμβάνει τις δοκιμές τύπου 1, 3, 4 και τη δοκιμή του OBD, όπως περιγράφονται στην ενότητα 2.4.

Η αρχή έγκρισης τύπου τηρεί για τουλάχιστον μία πενταετία αρχείο με το σύνολο της τεκμηρίωσης που σχετίζεται με τα αποτελέσματα των δοκιμών σχετικά με τη συμμόρφωση της παραγωγής, το οποίο και θέτει στη διάθεση της Επιτροπής, κατόπιν σχετικού αιτήματός της.

Οι ειδικές διαδικασίες για τη συμμόρφωση της παραγωγής ορίζονται στις ενότητες 4.2 έως 4.7 και στα προσαρτήματα 1 και 2.

4.1.3. Για τους σκοπούς του ελέγχου της συμμόρφωσης της παραγωγής του κατασκευαστή, ο όρος οικογένεια σημαίνει τη συμμόρφωση της οικογένειας της παραγωγής (COP) για δοκιμές τύπου 1, συμπεριλαμβανομένης της παρακολούθησης της συσκευής OBFCM, και τύπου 3, συμπεριλαμβανομένων, σε ό,τι αφορά τη δοκιμή τύπου 4, τις επεκτάσεις που περιγράφονται στο σημείο 3.2, και την οικογένεια OBD με τις επεκτάσεις που περιγράφονται στο σημείο 3.4 για τις δοκιμές OBD.

▼M3

4.1.3.1. Κριτήρια οικογένειας συμμόρφωσης της παραγωγής (COP)

4.1.3.1.1. Όσον αφορά οχήματα κατηγορίας M και οχήματα κατηγορίας N1 κλάσης I και κλάσης II, η οικογένεια συμμόρφωσης της παραγωγής είναι πανομοιότυπη με την οικογένεια παρεμβολής, όπως περιγράφεται στην παράγραφο 5.6. του παραρτήματος XXI.

4.1.3.1.2 Όσον αφορά οχήματα κατηγορίας N1 κλάσης III και κατηγορίας N2, στην ίδια οικογένεια συμμόρφωσης της παραγωγής μπορούν να ανήκουν μόνο οχήματα τα οποία είναι πανομοιότυπα ως προς τα ακόλουθα χαρακτηριστικά οχήματος/συστήματος ισχύος/μετάδοσης: α) Τύπος κινητήρα εσωτερικής καύσης: τύπος καυσίμου (ή τύποι στην περίπτωση οχημάτων ευέλικτου καυσίμου ή δύο καυσίμων), διαδικασία καύσης, κυβισμός κινητήρα, χαρακτηριστικά πλήρους φορτίου, τεχνολογία κινητήρα, και σύστημα φόρτισης, καθώς και άλλα υποσυστήματα ή χαρακτηριστικά κινητήρα με μη αμελητέα επίδραση στην εκπομπή μάζας CO2 υπό συνθήκες WLTP· β) Στρατηγική λειτουργίας όλων των κατασκευαστικών στοιχείων του συστήματος μετάδοσης ισχύος τα οποία επηρεάζουν την εκπομπή μάζας CO2· γ) Τύπος μετάδοσης (π.χ. χειροκίνητη, αυτόματη, CVT) και μοντέλο μετάδοσης (π.χ. μέγιστη ροπή, αριθμός σχέσεων μετάδοσης, αριθμός συμπλεκτών κ.λπ.)· δ) Αριθμός κινητήριων αξόνων.

▼M3

4.1.4. Η συχνότητα επαλήθευσης προϊόντων η οποία εκτελείται από τον κατασκευαστή βασίζεται σε μεθοδολογία εκτίμησης κινδύνου η οποία συμφωνεί με το διεθνές πρότυπο ISO 31000:2018 – Διαχείριση κινδύνου – Αρχές και κατευθυντήριες γραμμές και, τουλάχιστον για τον τύπο 1, η ελάχιστη συχνότητα ανά οικογένεια συμμόρφωσης της παραγωγής είναι μία επαλήθευση ανά 5 000 οχήματα παραγωγής ή μία φορά το χρόνο, όποιο από τα δύο συμβεί πρώτο.

▼B

4.1.5 Η αρχή που έχει χορηγήσει έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης οι οποίες εφαρμόζονται σε κάθε μονάδα παραγωγής.

Για τους σκοπούς του παρόντος κανονισμού, η αρχή έγκρισης εκτελεί ελέγχους για την επαλήθευση των διακανονισμών του κατασκευαστή και των τεκμηριωμένων σχεδίων ελέγχου στις εγκαταστάσεις του κατασκευαστή βάσει μεθοδολογίας εκτίμησης κινδύνου η οποία συμφωνεί με το διεθνές πρότυπο ISO 31000:2009 – Διαχείριση κινδύνου – Αρχές και κατευθυντήριες γραμμές και, σε κάθε περίπτωση, η ελάχιστη συχνότητα είναι μία φορά το χρόνο.

▼M3

Εάν η αρχή έγκρισης δεν ικανοποιηθεί με την προδιαγραφή της διαδικασίας ελέγχου του κατασκευαστή, εκτελείται φυσική δοκιμή στα υπό παραγωγή οχήματα όπως περιγράφεται στα σημεία 4.2 έως 4.7.

▼B

4.1.6. Η συνήθης συχνότητα των επαληθεύσεων μέσω φυσικής δοκιμής από την αρχή έγκρισης βασίζεται στα αποτελέσματα της διαδικασίας ελέγχου του κατασκευαστή μέσω μεθοδολογίας εκτίμησης κινδύνου και, σε κάθε περίπτωση, η ελάχιστη συχνότητα είναι μία δοκιμή επαλήθευσης ανά τριετία. ►M3 Η αρχή έγκρισης εκτελεί αυτές τις φυσικές δοκιμές εκπομπών και δοκιμές OBD στα υπό παραγωγή οχήματα όπως περιγράφεται στα σημεία 4.2 έως 4.7. ◄

Στην περίπτωση που οι φυσικές δοκιμές εκτελούνται από τον κατασκευαστή, οι δοκιμές στις εγκαταστάσεις του κατασκευαστή διενεργούνται παρουσία της αρχής έγκρισης.

4.1.7 Η αρχή έγκρισης αναφέρει σε έκθεσή της τα αποτελέσματα όλων των ελέγχων και φυσικών δοκιμών που διενεργούνται για την επαλήθευση της συμμόρφωσης των κατασκευαστών και τα αρχειοθετεί για περίοδο τουλάχιστον 10 ετών. Οι εν λόγω αναφορές θα πρέπει να είναι διαθέσιμες σε άλλες αρχές έγκρισης τύπου, καθώς και στην Ευρωπαϊκή Επιτροπή, εφόσον ζητηθούν.

4.1.8 Σε περίπτωση μη συμμόρφωσης εφαρμόζεται το άρθρο 30 της οδηγίας 2007/46/ΕΚ.

4.2. Έλεγχος της συμμόρφωσης του οχήματος για δοκιμή τύπου 1

▼M3

4.2.1. Η δοκιμή τύπου 1 διεξάγεται σε οχήματα παραγωγής ενός έγκυρου μέλους της οικογένειας συμμόρφωσης της παραγωγής, όπως περιγράφεται στο σημείο 4.1.3.1. Τα αποτελέσματα της δοκιμής είναι οι τιμές που προκύπτουν μετά από όλες τις διορθώσεις σύμφωνα με τον παρόντα κανονισμό. Οι οριακές τιμές σε σύγκριση με τις οποίες ελέγχεται η συμμόρφωση ως προς τους ρύπους ορίζονται στον πίνακα 2 του παραρτήματος Ι του κανονισμού (ΕΚ) 715/2007. Όσον αφορά τις εκπομπές CO2, η οριακή τιμή είναι εκείνη που προσδιορίζεται από τον κατασκευαστή για το επιλεγμένο όχημα σύμφωνα με τη μεθοδολογία παρεμβολής που ορίζεται στο υποπαράρτημα 7 του παραρτήματος ΧΧΙ. Ο υπολογισμός της παρεμβολής επαληθεύεται από την αρχή έγκρισης.

4.2.2. Επιλέγεται ένα τυχαίο δείγμα τριών οχημάτων από την οικογένεια συμμόρφωσης της παραγωγής. Μετά την επιλογή εκ μέρους της αρχής έγκρισης, ο κατασκευαστής δεν προβαίνει σε καμία τροποποίηση των επιλεγέντων οχημάτων.

4.2.3. Η στατιστική μέθοδος υπολογισμού των κριτηρίων δοκιμής περιγράφεται στο προσάρτημα 1. Η παραγωγή μιας οικογένειας συμμόρφωσης της παραγωγής θεωρείται ότι δεν συμμορφώνεται όταν λαμβάνεται αρνητική απόφαση για έναν ή περισσότερους ρύπους και τιμές CO2, σύμφωνα με τα κριτήρια δοκιμής του προσαρτήματος 1. Η παραγωγή μιας οικογένειας συμμόρφωσης της παραγωγής θεωρείται ότι συμμορφώνεται όταν λαμβάνεται θετική απόφαση για όλους τους ρύπους και τιμές CO2, σύμφωνα με τα κριτήρια δοκιμής του προσαρτήματος 1. ▼B Εάν ληφθεί θετική απόφαση για έναν ρύπο, η απόφαση αυτή δεν αλλάζει με τυχόν συμπληρωματικές δοκιμές που διενεργούνται για να ληφθεί απόφαση σχετικά με τους άλλους ρύπους και τις τιμές CO2. Εάν δεν ληφθεί θετική απόφαση για όλους τους ρύπους και τις τιμές CO2, διενεργείται δοκιμή σε άλλο όχημα, με μέγιστο αριθμό τα 16 οχήματα, και επαναλαμβάνεται η διαδικασία που περιγράφεται στο προσάρτημα 1 για τη λήψη θετικής ή αρνητικής απόφασης (βλ. σχήμα 1.4.2). Σχήμα I.4.2

4.2.4. ▼M3 Κατόπιν αιτήματος του κατασκευαστή και με την έγκριση της αρχής έγκρισης, μπορούν να διενεργούνται δοκιμές σε όχημα της οικογένειας συμμόρφωσης της παραγωγής που έχει διανύσει έως και 15 000 km το πολύ, προκειμένου να καθοριστούν οι μετρούμενοι συντελεστές εξέλιξης EvC για τους ρύπους/το CO2 κάθε οικογένειας συμμόρφωσης της παραγωγής. Το στρώσιμο του κινητήρα γίνεται από τον κατασκευαστή, ο οποίος δεσμεύεται να μην προβεί σε καμία τροποποίηση στα οχήματα αυτά. ▼B 4.2.4.1. Για να καθοριστεί μετρούμενος συντελεστής εξέλιξης κατά το στρώσιμο οχήματος, ακολουθείται η παρακάτω διαδικασία: α) οι ρύποι/το CO2 μετρώνται σε διανυθείσα απόσταση το πολύ 80 km και στα «x» km στο όχημα που υποβάλλεται πρώτο σε δοκιμή· β) ο συντελεστής εξέλιξης (EvC) των ρύπων/του CO2 μεταξύ 80 km και «x» km υπολογίζεται ως εξής: γ) ▼M3 τα υπόλοιπα οχήματα της οικογένειας συμμόρφωσης της παραγωγής δεν υποβάλλονται σε διαδικασία στρωσίματος, αλλά οι τιμές εκπομπών/κατανάλωσης ενέργειας/CO2 τους στα 0 km πολλαπλασιάζονται με τον συντελεστή εξέλιξης του πρώτου οχήματος που υποβλήθηκε σε διαδικασία στρωσίματος. Στην περίπτωση αυτή, οι τιμές που λαμβάνονται για τη δοκιμή σύμφωνα με το παράρτημα Ι είναι: ▼B i) οι τιμές στα «x» km για το πρώτο όχημα· ii) οι τιμές στα 0 km, πολλαπλασιασμένες με τον σχετικό συντελεστή εξέλιξης για τα υπόλοιπα οχήματα. 4.2.4.2. Όλες αυτές οι δοκιμές διενεργούνται με καύσιμο εμπορίου. Ωστόσο, εφόσον το ζητήσει ο κατασκευαστής, μπορούν να χρησιμοποιηθούν τα καύσιμα αναφοράς που περιγράφονται στο παράρτημα IX. 4.2.4.3. Κατά τον έλεγχο της συμμόρφωσης του οχήματος για CO2, αντί της διαδικασίας που αναφέρεται στην παράγραφο 4.2.4.1, ο κατασκευαστής μπορεί να χρησιμοποιεί σταθερό συντελεστή εξέλιξης EvC 0,98 με τον οποίο πολλαπλασιάζει όλες τις τιμές CO2 που μετρούνται στα 0 km.

4.2.5 Δοκιμές για τη συμμόρφωση της παραγωγής οχημάτων τα οποία χρησιμοποιούν ως καύσιμο υγραέριο (LPG) ή φυσικό αέριο (NG)/βιομεθάνιο μπορούν να εκτελεστούν με καύσιμο που διατίθεται στο εμπόριο, του οποίου ο λόγος C3/C4 βρίσκεται μεταξύ των αντίστοιχων λόγων των καυσίμων αναφοράς στην περίπτωση του υγραερίου ή μεταξύ των αντίστοιχων λόγων των ακραίων καυσίμων αναφοράς στην περίπτωση του φυσικού αερίου/βιομεθανίου. Στην περίπτωση αυτή υποβάλλεται στη αρχή έγκρισης και ανάλυση του καυσίμου.

4.2.6. Οχήματα εφοδιασμένα με οικολογικές καινοτομίες 4.2.6.1. Στην περίπτωση τύπου οχήματος εφοδιασμένου με μία ή περισσότερες οικολογικές καινοτομίες, κατά την έννοια του άρθρου 12 του κανονισμού (ΕΚ) αριθ. 443/2009 για οχήματα M1 και του άρθρου 12 του κανονισμού (ΕΕ) αριθ. 510/2011 για οχήματα N1, η συμμόρφωση της παραγωγής αποδεικνύεται ως προς τις οικολογικές καινοτομίες, μέσω ελέγχου της παρουσίας των ορθών οικονομικών καινοτομιών υπό εξέταση.

4.3. Οχήματα PEV

4.3.1 Τα μέτρα για τη διασφάλιση της συμμόρφωσης της παραγωγής, όσον αφορά την κατανάλωση ηλεκτρικής ενέργειας, ελέγχονται βάσει του πιστοποιητικού έγκρισης τύπου όπως ορίζεται στο προσάρτημα 4 του παρόντος παραρτήματος.

4.3.2. Επαλήθευση κατανάλωσης ηλεκτρικής ενέργειας για τη συμμόρφωση της παραγωγής 4.3.2.1. Κατά τη διαδικασία συμμόρφωσης της παραγωγής, το κριτήριο διακοπής για τη διαδικασία δοκιμής τύπου 1 σύμφωνα με την παράγραφο 3.4.4.1.3 του υποπαραρτήματος 8 του παραρτήματος ΧΧΙ του παρόντος κανονισμού (διαδικασία διαδοχικών κύκλων) και την παράγραφο 3.4.4.2.3 του υποπαραρτήματος 8 του παραρτήματος ΧΧΙ του παρόντος κανονισμού (βραχεία διαδικασία δοκιμής) αντικαθίσταται ως εξής: Το κριτήριο διακοπής για τη διαδικασία συμμόρφωσης της παραγωγής επιτυγχάνεται με την ολοκλήρωση του πρώτου εφαρμοστέου κύκλου δοκιμής WLTP. 4.3.2.2. Κατά τη διάρκεια του συγκεκριμένου πρώτου εφαρμοστέου κύκλου δοκιμής WLTP, η ενέργεια συνεχούς ρεύματος (DC) του (των) REESS μετράται σύμφωνα με τη μέθοδο που περιγράφεται στο προσάρτημα 3 του υποπαραρτήματος 8 του παραρτήματος ΧΧΙ του παρόντος κανονισμού και διαιρείται με την διανυθείσα απόσταση στον συγκεκριμένο εφαρμοστέο κύκλο δοκιμής WLTP. 4.3.2.3. Η τιμή που προσδιορίζεται σύμφωνα με την παράγραφο 4.3.2.2 συγκρίνεται με την τιμή που προσδιορίζεται σύμφωνα με την παράγραφο 1.2 του προσαρτήματος 2. 4.3.2.4. Η συμμόρφωση ως προς την κατανάλωση ενέργειας (EC) ελέγχεται με εφαρμογή των στατιστικών διαδικασιών που περιγράφονται στην παράγραφο 4.2 και το προσάρτημα 1. Για τους σκοπούς του συγκεκριμένου ελέγχου συμμόρφωσης, οι όροι ρύποι/CO2 αντικαθίστανται από τον όρο κατανάλωση ενέργειας (EC).

4.4. Οχήματα OVC-HEV

4.4.1. Τα μέτρα για τη διασφάλιση της συμμόρφωσης της παραγωγής, όσον αφορά τις εκπομπές μάζας CO2 και την κατανάλωση ηλεκτρικής ενέργειας από οχήματαVC-HEV, ελέγχονται βάσει της περιγραφής στο πιστοποιητικό έγκρισης τύπου, σύμφωνα με το υπόδειγμα του προσαρτήματος 4 του παρόντος παραρτήματος.

4.4.2. Επαλήθευση εκπομπής μάζας CO 2 για τη συμμόρφωση της παραγωγής 4.4.2.1. Το όχημα δοκιμάζεται σύμφωνα με τη δοκιμή διατήρησης φόρτισης τύπου 1 που περιγράφεται στην παράγραφο 3.2.5. του υποπαραρτήματος 8 του παραρτήματος ΧΧΙ του παρόντος κανονισμού. 4.4.2.2. Κατά τη διάρκεια της δοκιμής αυτής, η εκπομπή μάζας CO2 σε κατάσταση διατήρησης φόρτισης προσδιορίζεται βάσει του πίνακα 5 του υποπαραρτήματος 8 του παραρτήματος XXI του παρόντος κανονισμού και συγκρίνεται με τη μάζα εκπομπών CO2 σε κατάσταση διατήρησης φόρτισης βάσει της παραγράφου 2.3 του προσαρτήματος 2. 4.4.2.3 Η συμμόρφωση ως προς τις εκπομπές CO2 ελέγχεται με εφαρμογή των στατιστικών διαδικασιών που περιγράφονται στην παράγραφο 4.2 και το προσάρτημα 1.

4.4.3. Επαλήθευση κατανάλωσης ηλεκτρικής ενέργειας για τη συμμόρφωση της παραγωγής 4.4.3.1. Κατά τη διαδικασία συμμόρφωσης της παραγωγής, η λήξη της διαδικασίας δοκιμής εξάντλησης φόρτισης τύπου 1 σύμφωνα με την παράγραφο 3.2.4.4. του υποπαραρτήματος 8 του παραρτήματος ΧΧΙ του παρόντος κανονισμού αντικαθίσταται ως εξής: Η λήξη της διαδικασίας δοκιμής εξάντλησης φόρτισης τύπου 1 για τη διαδικασία συμμόρφωσης της παραγωγής επιτυγχάνεται με την ολοκλήρωση του πρώτου εφαρμοστέου κύκλου δοκιμής WLTP. 4.4.3.2. Κατά τη διάρκεια του συγκεκριμένου πρώτου εφαρμοστέου κύκλου δοκιμής WLTP, η ενέργεια συνεχούς ρεύματος (DC) του (των) REESS μετράται σύμφωνα με τη